qundao/data-zh-poetry huggingface dataset:
成都遨乐诗二十一首 其十二 九日太慈寺前蚕市
作者：田况
朝代：宋

高阁长廊门四开，新晴市井绝纤埃。老农肯信忧民意，又见笙歌入寺来。春山缥翠一溪清，满路游人语笑声。自愧非才无异绩，止随风俗顺民情。万里银潢贯紫虚，桥边螭辔待星姝。年年巧若从人乞，未省灵恩遍得无。飞阁穹隆轶翠烟，盂兰盛会众喧阗。且欣酷暑从兹减，渐有凉风快夕眠。
成都遨乐诗二十一首 其十五 乾元节
作者：田况
朝代：宋

感帝开鸿绪，薰风正阜生。亿年逢景运，万国赞丕平。瑞霭承龙阙，晨曦启凤城。胪宾趋陛墄，乐舞备韶英。译导来珍贡，酺欢洽颂声。曼龄均庆祝，闿泽慰群情。地有扪参远，人怀就日诚。愿将民共乐，聊以报皇明。
成都遨乐诗二十一首 其十八 七月六日晚登太慈寺阁观夜市
作者：田况
朝代：宋

万里银潢贯紫虚，桥边螭辔待星姝。年年巧若从人乞，未省灵恩遍得无。
成都遨乐诗二十一首 其十六 四月十九日汎浣花溪
作者：田况
朝代：宋

浣花溪上春风后，节物正宜行乐时。十里绮罗青盖密，万家歌吹绿杨垂。画船叠鼓临芳溆，綵阁凌波汎羽卮。霞景渐曛归棹促，满城欢醉待旌旗。
成都遨乐诗二十一首 其四 上元灯夕
作者：田况
朝代：宋

予尝观四方，无不乐嬉游。惟兹全蜀区，民物繁它州。春宵宝灯然，锦里香烟浮。连城悉奔骛，千里穷边陬。衯裶合绣袂，轣辘驰香辀。人声震雷远，火树华星稠。鼓吹匝地喧，月光斜汉流。欢多无永漏，坐久凭高楼。民心感上恩，释呗歌神猷。齐音祝东北，帝寿长嵩邱。
成都遨乐诗二十一首·七月六日晚登太慈寺阁观夜市
作者：田况
朝代：宋

万里银潢贯紫虚，桥边螭辔待星姝。
年年巧若从人乞，未省灵恩徧得无。
成都遨乐诗二十一首·七月十八日太慈寺观施盂兰盆
作者：田况
朝代：宋
体裁：七言绝句

飞阁穹隆轶翠烟，盂兰盛会众喧阗。且欣酷暑从兹减，渐有凉风快夕眠。
成都遨乐诗二十一首·三月三日登学射山
作者：田况
朝代：宋

丽日照芳春，良会重元巳。
阳滨修祓除，华林程射技。
所尚或不同，兹俗亦足喜。
门外盛车徒，山半列鄽市。
彩堋飞镝远，醉席歌声起。
回头望城郭，烟霭相表裏。
秀色满郊原，遥景落川涘。
目倦意犹远，思余情未已。
登高贵能赋，感物畅幽旨。
宜哉贤大夫，由斯见材美。
成都遨乐诗二十一首·三月十四日太慈寺建干元节道场
作者：田况
朝代：宋
体裁：五言律诗

赤精流景铄，朱夏向清和。绀宇修祠盛，华封祝庆多。簪裳千载遇，钟梵五天歌。远俗尤熙泰，皇猷信不颇。
成都遨乐诗二十一首·上元灯夕
作者：田况
朝代：宋

予尝观四方，无不乐嬉游。
惟兹全蜀区，民物繁它州。
春宵宝灯然，锦里香烟浮。
连城悉奔骛，千里穷边陬。
衯裶合绣袂，轣辘驰香辀。
人声震雷远，火树华星稠。
鼓吹匝地喧，月光斜汉流。
懽多无永漏，坐久凭高楼。
民心感上恩，释呗歌神猷。
齐音祝东北，帝寿长嵩邱。
成都遨乐诗二十一首·九日太慈寺前蚕市
作者：田况
朝代：宋
体裁：七言绝句

高阁长廊门四开，新晴市井绝纤埃。老农肯信忧民意，又见笙歌入寺来。
成都遨乐诗二十一首·九日太慈寺蚕市
作者：田况
朝代：宋

高阁长廊门四开，新晴市井绝纤埃。
老农肯信尤民意，又见笙歌入寺来。
成都遨乐诗二十一首·二十一日游海云山
作者：田况
朝代：宋
体裁：七言绝句

春山缥翠一溪清，满路游人语笑声。自愧非才无异绩，止随风俗顺民情。
成都遨乐诗二十一首·二十一日游海云山
作者：田况
朝代：宋

春山缥翠一豀清，满路游人语笑声。
自愧非才无异绩，止随风俗顺民情。
成都遨乐诗二十一首·二十三日圣寿寺前蚕市
作者：田况
朝代：宋

龙断争趋利，仁园敞邃深。
经年储百货，有意享千金。
哭用先农事，人声混乐音。
蚕丛故神在，致祝顺民心。
成都遨乐诗二十一首·二十三日圣寿寺前蚕市
作者：田况
朝代：宋
体裁：五言律诗

龙断争趋利，仁园敞邃深。经年储百货，有意享千金。器用先农事，人声混乐音。蚕丛故祠在，致祝顺民心。
成都遨乐诗二十一首·二十八日竭生禄祠游净
作者：田况
朝代：宋

千骑出重闉，岩祠净宇邻。
映林沽酒斾，迎马献花人。
艳日披江雾，香飚起路尘。
韶华特明媚，不似远方春。
成都遨乐诗二十一首·二十八日谒生禄祠游浄众寺
作者：田况
朝代：宋

千骑出重闉，严祠浄宇邻。
映林沽酒斾，迎马献花人。
艳日披江雾，香飈起路尘。
韶华特明媚，不似远方春。
成都遨乐诗二十一首·二日出城
作者：田况
朝代：宋

初岁二之日，言出东城闉。
缇骑隘重乳，淤车坌行尘。
原野信滋腴，景物争光新。
青畴隐遥壩，弱柳垂芳津。
隐卒具威械，祭墦列重茵。
俗尚各有时，孝思情则均。
归途喧鼓铙，聚观无富贫。
坤隅地力狭，百业常苦辛。
设微行乐事，何由裕斯民。
守侯其勉旃，亦足彰吾仁。
成都遨乐诗二十一首·二日出城
作者：田况
朝代：宋

初岁二之日，言出东城闉。
缇骑隘重郛，淤车坌行尘。
原野信滋腴，景物争光新。
青畴隠遥坝，弱柳垂芳津。
逻卒具威械，祭墦列重茵。
俗尚各有时，孝思情则均。
归途喧鼓铙，聚观无富贫。
坤隅地力狭，百业常苦辛。
设微行乐事，何由裕斯民。
守侯其勉旃，亦足彰吾仁。
成都遨乐诗二十一首·二月二日游江会宝历寺
作者：田况
朝代：宋

昔年张复之，来乘寇乱馀。
三春虽宴赏，四野忧艰虞。
遂移踏青会，登舟恣游娱。
戒备渐解弛，人情悉安舒。
垂兹五十年，材哲不敢逾。
愚来再更朔，遽及仲春初。
彩舵列城隈，画船满江隅，
轻桡下奔濑，从舆临精庐。
因思贤守事，所作民乃孚。
成都遨乐诗二十一首·二月二日游江会宝历寺
作者：田况
朝代：宋

昔年张復之来乘寇乱余。
三春虽宴赏，四野犹艰虞。
遂移踏青会，登舟恣游娱。
戒备渐解弛，人情悉安舒。
垂兹五十年，材哲不敢踰。
愚来再更朔，遽及仲春初。
綵舵列城隈，画船满江隅。
轻桡下奔濑，纵舆临精庐。
因思贤守事，所作民乃孚。
慈惠未为大，大者其忘诸。
成都遨乐诗二十一首·五日州南门蚕市
作者：田况
朝代：宋

齐民聚百货，贸鬻贵及时。
乘此耕桑前，以助农绩资。
物品何其伙，碎璅皆不遗。
编䉲列箱筥，饬木柄镃錤。
备用诚为急，舍器工曷施。
名花藴天艳，灵药昌寿祺。
根萌渐开发，蔂载相参差。
游人衒识赏，善贾求珍奇。
予真徇俗者，行观亦忘疲。
日暮宴觞罢，众皆云适宜。
成都遨乐诗二十一首·伏日会江渎池
作者：田况
朝代：宋

长空赤日真可畏，三庚遇火气伏藏。
温风淟涊鬰不开，流背汗浃思清凉。
江渎祠前有流水，懽注蓄洩为池塘。
沈沈隆厦压平岸，好树荫亚芙蕖香。
登舟命酒宾朋集，逃暑大饮宜满觞。
丝竹聒耳非自乐，肆望观者如堵墙。
吾侪未能免俗累，近日颇困炎景长。
今晨纵游不觉暮，形为外役暑亦忘。
岂如高斋涤百虑，危坐自造逍遥乡。
成都遨乐诗二十一首·元日登安福寺塔
作者：田况
朝代：宋

岁历起新元，锦里春意早。
诘旦会朋寀，羣游候驺导。
像塔倚中霄，翚檐结重橑。
随俗纵危步，超若落清昊。
千里如指掌，万象可穷讨。
野阔山势迴，寒余林色老。
遨赏空闾巷，朅来喧稚耄。
人物事多閒，车马拥行道。
顾此欢娱俗，良慰羁远抱。
第忧民政疎，无庸答宸造。
成都遨乐诗二十一首·元日登安福寺塔
作者：田况
朝代：宋

岁历起新元，锦里春意早。诘旦会朋寀，群游候驺导。像塔倚中霄，翚檐结重橑。随俗纵危步，超若落清昊。千里如指掌，万象可穷讨。野阔山势回，寒馀林色老。遨赏空闾巷，朅来喧稚耄。人物事多閒，车马拥行道。顾此欢娱俗，良慰羁远抱。第忧民政疏，无庸答宸造。初岁二之日，言出东城闉。缇骑隘重郛，淤车坌行尘。原野信滋腴，景物争光新。青畴隐遥坝，弱柳垂芳津。逻卒具威械，祭墦列重茵。俗尚各有时，孝思情则均。归途喧鼓铙，聚观无富贫。坤隅地力狭，百业常苦辛。设微行乐事，何由裕斯民。守侯其勉旃，亦足彰吾仁。齐民聚百货，贸鬻贵及时。乘此耕桑前，以助农绩资。物品何其夥，碎璅皆不遗。编䉲列箱筥，饬木柄镃錤。备用诚为急，舍器工曷施。名花蕴天艳，灵药昌寿祺。根萌渐开发，蔂载相参差。游人衒识赏，善贾求珍奇。予真徇俗者，行观亦忘疲。日暮宴觞罢，众皆云适宜。予尝观四方，无不乐嬉游。惟兹全蜀区，民物繁它州。春宵宝灯然，锦里香烟浮。连城悉奔骛，千里穷边陬。衯裶合绣袂，轣辘驰香辀。人声震雷远，火树华星稠。鼓吹匝地喧，月光斜汉流。欢多无永漏，坐久凭高楼。民心感上恩，释呗歌神猷。齐音祝东北，帝寿长嵩邱。昔年张复之，来乘寇乱馀。三春虽宴赏，四野犹艰虞。遂移踏青会，登舟恣游娱。戒备渐解弛，人情悉安舒。垂兹五十年，材哲不敢踰。愚来再更朔，遽及仲春初。綵舵列城隈，画船满江隅。轻桡下奔濑，纵舆临精庐。因思贤守事，所作民乃孚。慈惠未为大，大者其忘诸。蜀虽云乐土，民勤过四方。寸壤不容隙，仅能充岁粮。间或容堕懒，曷能备凶痒。所以农桑具，市易时相望。野氓集广廛，众贾趋宝坊。惇本诚急务，戒其靡愆常。兹会良足喜，后贤勿忽忘。郊外融和景，浓于城市中。歌声留客醉，花意尽春红。游人一何乐，归驭莫匆匆。丽日照芳春，良会重元巳。阳滨修祓除，华林程射技。所尚或不同，兹俗亦足喜。门外盛车徒，山半列廛市。彩堋飞镝远，醉席歌声起。回头望城郭，烟霭相表里。秀色满郊原，遥景落川涘。目倦意犹远，思馀情未已。登高贵能赋，感物畅幽旨。宜哉贤大夫，由斯见材美。长空赤日真可畏，三庚遇火气伏藏。温风淟涊郁不开，流背汗浃思清凉。江渎祠前有流水，欢注蓄泄为池塘。沈沈隆厦压平岸，好树荫亚芙蕖香。登舟命酒宾朋集，逃暑大饮宜满觞。丝竹聒耳非自乐，肆望观者如堵墙。吾侪未能免俗累，近日颇困炎景长。今晨纵游不觉暮，形为外役暑亦忘。岂如高斋涤百虑，危坐自造逍遥乡。岷峨旁礴天西南，灵滋秀气中潜含。草木瑰富百药具，山民采捋知辛甘。成都府门重阳市，远近凑集争赍担。市人谲狯亦射利，颇觉良恶相追参。旁观有叟意气古，肌面皯黣毛䰐鬖。卖药数种人罕识，单衣结缕和阴岚。成都处士足传记，劝诫之外多奇谈。盛言每岁重阳市，屡有仙迹交尘凡。俗流闻此动非觊，不识妙理徒规贪。惟期幸遇化金术，未肯投足栖云嵓。予于神仙无所求，一离常道非所耽。但喜山民药货售，归助农业增锄芟。景至履佳辰，朝祖著国令。黄宫启潜萌，紫宇晨荫映。阳德比君子，吾道实可庆。矧丁皇运亨，遇主尧舜圣。坤维最远方，拙者此尸政。雅俗旧儒文，民牒少讼争。幸足宣上恩，惟恐盭物性。良时不易得，行乐未为病。高会纵嬉游，丰岁愈繁盛。兴众助驩欣，寄情于俚咏。
成都遨乐诗二十一首·八日太慈寺前区市
作者：田况
朝代：宋

蜀虽云乐土，民勤过四方。
寸壤不容隙，仅能充岁粮，
间或容墮孏，曷能备凶痒。
所以农桑具，市易时相望。
野氓集广鄽，众贾趋宝坊。
惇本诚急务，戒其靡愆常。
兹会良足喜，后贤勿忽忘。
成都遨乐诗二十一首·八日太慈寺前蚕市
作者：田况
朝代：宋

蜀虽云乐土，民勤过四方。
寸壤不容隙，仅能充岁粮。
间或容堕孏，曷能备凶痒。
所以农桑具，市易时相望。
野氓集广鄽，众贾趋宝坊。
惇本诚急务，戒其靡愆常。
兹会良足喜，后贤勿忽忘。
成都遨乐诗二十一首·冬至朝拜天庆观会太慈寺
作者：田况
朝代：宋

景至履佳辰，朝祖着国令。
黄宫启潜萌，紫宇晨荫映。
阳德比君子，吾道实可庆。
矧丁皇运亨，遇主尧舜圣。
坤维最远方，拙者此尸政。
雅俗旧儒文，民牒少讼争。
幸足宣上恩，惟恐盭物性。
良时不易得，行乐未为病。
高会纵嬉游，丰岁愈繁盛。
兴众助驩欣，寄情于俚咏。
成都遨乐诗二十一首·冬至进天庆观会太慈寺
作者：田况
朝代：宋

景至履佳辰，朝祖著国令。
黄宫避潜萌，紫宇晨荫映。
阳德比君子，吾道实可庆。
矧丁皇运享，遇主尧舜圣。
坤维最远方，拙者此尸政。
雅俗旧儒文，民牒少讼争。
幸足宣上恩，愉恐盭物性。
良时不易得，行乐未为病。
高会纵嬉游，丰岁愈繁盛。
与众助戏欣，寄情于俚咏。
成都遨乐诗二十一首·四月十九日泛浣花溪
作者：田况
朝代：宋

浣花溪上春风后，节物正宜行乐时。
十里绮罗青盖密，万家歌吹绿杨垂。
画船迭鼓临芳溆，綵阁凌波泛羽巵。
霞景渐曛归棹促，满城懽醉待旌旗。
成都遨乐诗二十一首·寒食出城
作者：田况
朝代：宋

郊外融和景，浓于城市中。
歌声留客醉，花意尽春红。
游人一何乐，归驭莫怱怱。
成都遨乐诗二十一首·干元节
作者：田况
朝代：宋

感帝开鸿绪，熏风正阜生。
亿年逢景运，万国赞丕平。
瑞霭承龙阙，晨曦启凤城。
胪宾趋陛墄，乐舞备韶英。
译导来珍贡，酺懽洽颂声。
曼龄均庆祝，闿泽慰羣情。
地有扪参远，人怀就日诚。
愿将民共乐，聊以报皇明。
成都遨乐诗二十一首·开西园
作者：田况
朝代：宋

春山寒食节，夜雨书晴天。
日气薰花色，韵光遍锦川。
临流飞凿落，倚榭立秋千。
槛外游人满，林间饮帐鲜。
众音方杂沓，馀景列留连。
座客无辞醉，芳菲又一年。
成都遨乐诗二十一首·开西园
作者：田况
朝代：宋

春山寒食节，夜雨昼晴天。
日气熏花色，韵光徧锦川。
临流飞凿落，倚榭立秋韆。
槛外游人满，林间饮帐鲜。
众音方杂沓，余景更留连。
座客无辞醉，芳菲又一年。
成都遨乐诗二十一首·重阳日州南门药市
作者：田况
朝代：宋

岷峨旁礴天西南，灵滋秀气中潜含。
草木瓌富百药具，山民采捋知辛甘。
成都府门重阳市，远近凑集争赍担。
市人谲狯亦射利，颇觉良恶相追参。
旁观有叟意气古，肌面皯黣毛䰐鬖。
卖药数种人罕识，单衣结缕和阴岚。
成都处士足传记，劝诫之外多奇谈。
盛言每岁重阳市，屡有仙迹交尘凡。
俗流闻此动非觊，不识妙理徒规贪。
惟期幸遇化金术，未肯投足栖云嵓。
予于神仙无所求，一离常道非所躭。
但喜山民药货售，归助农业增锄芟。
赠都监雍元规
作者：田况
朝代：宋
体裁：七言绝句

醒时莫忆醉时事，今日休言昨日非。池上风光宜共釂，劝君不要半酣归。
颍水
作者：田况
朝代：宋
体裁：七言绝句

先生尝此傲明时，绿袖清波万古奇。应有好名心未息，滩头洗耳欲人知。
题琴台
作者：田况
朝代：宋
体裁：七言绝句

西汉文章世所知，相如闳丽冠当时。游人不赏凌云赋，只说琴台是故基。
句
作者：田叔通
朝代：宋

鑄劍斬佞臣。
句
作者：田叔通
朝代：宋

铸剑斩佞臣。
上元
作者：田太靖
朝代：宋
体裁：七言绝句

元宵灯火照楼台，车马骈骈去又来。田郎试向楼上望，灯前好个阿孩孩。
上元
作者：田太靖
朝代：宋

元宵燈火照樓臺，車馬駢駢去又來。
田郎試向樓上望，燈前好個阿孩孩。
存目
作者：田如鳌
朝代：宋

诗题：题米晖司马端衡诗意卷首句：万顷长江水接天。
无题
作者：田如鳌
朝代：宋
体裁：七言绝句

投晓凭高雾满天，直疑和气酿丰年。殷勤北客还知否，不是南来有瘴烟。
题度门寺
作者：田如鳌
朝代：宋

山到秋来骨更奇，看山寻径步逶迤。楼台半与云相乱，钟梵时因风自移。万卷生涯书可载，一身老去发先知。我来尚想诸贤在，绿竹堂前壁上诗。
题度门寺
作者：田如鳌
朝代：宋

山到秋来骨更奇，看山寻径步逶迤。
楼台半与云相乱，钟梵时因风自移。
万卷生涯书可载，一身老去髪先知。
我来尚想诸贤在，绿竹堂前壁上诗。
存目
作者：田如鼇
朝代：宋

詩題：題米暉司馬端衡詩意卷首句：萬頃長江水接天。
無題
作者：田如鼇
朝代：宋

投曉憑高霧滿天，直疑和氣釀豐年。
殷勤北客還知否，不是南來有瘴煙。
題度門寺
作者：田如鼇
朝代：宋

山到秋來骨更奇，看山尋徑步逶迤。
樓臺半與雲相亂，鐘梵時因風自移。
萬卷生涯書可載，一身老去髪先知。
我來尚想諸賢在，綠竹堂前壁上詩。
临封杂咏
作者：田开
朝代：宋

我爱临封好，人烟十里赊。秋风三酿酒，风景四时花。竹屋无贫子，渔村足富家。守官真吏隐，谩放日高衙。我爱临封好，诗人兴味长。岭南蕉子国，海上荔枝庄。民有百年寿，家藏十种粮。宦游无远近，乐处是仙乡。我爱临封好，江流压水滨。东山画屏展，北阜翠虬驯。十里长松道，三春解佩人。乘閒狂太守，屐齿往来频。我爱临封好，宾朋日往还。年来甘白酒，老去益朱颜。引鹤游西寺，携琴上北山。君恩虽未报，公外且偷闲。我爱临封好，江楼四望遥。宾朋须共赏，风月故相邀。清兴拚成癖，诗狂不碍条。谩劳争自洁，适意乐偏饶。我爱临封好，迎门水绕流。名山称濯锦，胜境说灵洲。嫩草青连座，奇花香入楼。公馀无一事，携酒任遨游。
临封杂咏·其一
作者：田开
朝代：宋

我爱临封好，人烟十里赊。秋风三酿酒，风景四时花。竹屋无贫子，渔村足富家。守官真吏隐，谩放日高衙。
临封杂咏·其一
作者：田开
朝代：宋

我爱临封好，人烟十里赊。
秋风三酿酒，风景四时花。
竹屋无贫子，渔村足富家。
守官真吏隠，谩放日高衙。
临封杂咏·其三
作者：田开
朝代：宋
体裁：五言律诗

我爱临封好，江流压水滨。东山画屏展，北阜翠虬驯。十里长松道，三春解佩人。乘閒狂太守，屐齿往来频。
临封杂咏·其二
作者：田开
朝代：宋
体裁：五言律诗

我爱临封好，诗人兴味长。岭南蕉子国，海上荔枝庄。民有百年寿，家藏十种粮。宦游无远近，乐处是仙乡。
临封杂咏·其五
作者：田开
朝代：宋
体裁：五言律诗

我爱临封好，江楼四望遥。宾朋须共赏，风月故相邀。清兴拚成癖，诗狂不碍条。谩劳争自洁，适意乐偏饶。
临封杂咏·其六
作者：田开
朝代：宋

我爱临封好，迎门水绕流。
名山称濯锦，胜境说灵洲。
嫩草青连座，奇花香入楼。
公余无一事，携酒任遨游。
临封杂咏·其六
作者：田开
朝代：宋

我爱临封好，迎门水绕流。名山称濯锦，胜境说灵洲。嫩草青连座，奇花香入楼。公馀无一事，携酒任遨游。
临封杂咏·其四
作者：田开
朝代：宋
体裁：五言律诗

我爱临封好，宾朋日往还。年来甘白酒，老去益朱颜。引鹤游西寺，携琴上北山。君恩虽未报，公外且偷闲。
句
作者：田开
朝代：宋

吏民相共乐，浑不记相关。山近临轩翠，花开入座红。我爱临封好，从来礼义乡。江山足形胜，风物半冠裳。
句·其一
作者：田开
朝代：宋

吏民相共乐，浑不记相关。
句·其三
作者：田开
朝代：宋
体裁：句

我爱临封好，从来礼义乡。江山足形胜，风物半冠裳。
句·其二
作者：田开
朝代：宋

山近临轩翠，花开入座红。
寄荔枝與盛參政
作者：田從易
朝代：宋

櫻桃真小子，龍眼是凡姿。
橄欖爲下輩，枇杷作客兒。
墨子
作者：田昼
朝代：宋
体裁：七言绝句

末学纷纷自有师，能言兼爱我独疑。定知已驾云梯后，却悔初心泣染丝。
杜牧
作者：田昼
朝代：宋
体裁：七言绝句

弟病兄孤失所依，当时书语最堪悲。岂图乞得南州后，却恨寻芳去较迟。
杜牧
作者：田昼
朝代：宋

弟病兄孤失所依，当时书语最甚悲。
岂图乞得南州后，却恨寻芳去较迟。
玉盘
作者：田昼
朝代：宋

少皞磨成白玉盘，六丁擎出太虚宽。
青光千古复万古，留向人间此夜看。
玉盘
作者：田昼
朝代：宋

少皞磨成白玉盘，六丁擎出太虚宽。青光千古称万古，留向人间此夜看。
玉盘
作者：田昼
朝代：宋

少皡磨成白玉盘，六丁擎出太虚宽。
青光千古称万古，留向人间此夜看。
筑长堤
作者：田昼
朝代：宋

筑长堤，白头荷杵随者妻。
背肋供销偻筋力微，以手置胸路旁啼。
老夫七十妪与齐，五尺就门生两儿。
夜来春雨深一犁，破晓径去耕南陂。
南邻里正豪且强，白纸大写出来呼追。
科头跣足不得稽，要与官长修长堤。
官长亦大贤，能得使者意。
正堤驾轺轩，不复问余事。
终当升诸朝。自足富妻子。
何惜桑榆年，一为官长死。
筑长堤
作者：田昼
朝代：宋

筑长堤，白头荷杵随者妻。背胁伛偻筋力微，以手置胸路旁啼。老夫七十妪与齐，五尺应门生两儿。夜来春雨深一犁，破晓径去耕南陂。南邻里正豪且强，白纸大字来呼追。科头跣足不得稽，要与官长修长堤。官长亦大贤，能得使者意。正堤驾轺轩，不复问馀事。终当升诸朝，自足富妻子。何惜桑榆年，一为官长死。
筑长堤
作者：田昼
朝代：宋

筑长堤，白头荷杵随者妻。
背胁伛偻筋力微，以手置胸路旁啼。
老夫七十妪与齐，五尺应门生两儿。
夜来春雨深一犁，破晓径去耕南陂。
南邻里正豪且强，白纸大字来呼追。
科头跣足不得稽，要与官长修长堤。
官长亦大贤，能得使者意。
正堤驾轺轩，不復问余事。
终当升诸朝，自足富妻子。
何惜桑榆年，一为官长死。
墨子
作者：田晝
朝代：宋

末學紛紛自有師，能言兼愛我獨疑。
定知已駕雲梯後，卻悔初心泣染絲。
杜牧
作者：田晝
朝代：宋

弟病兄孤失所依，當時書語最堪悲。
豈圖乞得南州後，卻恨尋芳去較遲。
玉盤
作者：田晝
朝代：宋

少皡磨成白玉盤，六丁擎出太虛寬。
青光千古稱萬古，留向人間此夜看。
築長堤
作者：田晝
朝代：宋

築長堤，白頭荷杵隨者妻。
背脅傴僂筋力微，以手置胸路旁啼。
老夫七十嫗與齊，五尺應門生兩兒。
夜來春雨深一犁，破曉徑去耕南陂。
南鄰里正豪且強，白紙大字來呼追。
科頭跣足不得稽，要與官長修長堤。
官長亦大賢，能得使者意。
正堤駕軺軒，不復問餘事。
終當升諸朝，自足富妻子。
何惜桑榆年，一爲官長死。
句·其一
作者：田況
朝代：宋

曲終甚喜詢前事，自言本是都知子。
當時此地最繁華，酒酣不覺恣矜誇。
若使斯人解感傷，豈能終老愛琵琶。
句·其二
作者：田況
朝代：宋

丹鳳詔不起，白雲藏更深。
寄道士張明真
作者：田況
朝代：宋

澹靜姿儀簡曠縱，結菴深對大茅峯。
坐忘世故愁應少，道斷人情語亦慵。
萬里信音憑鶴到，一厨煙火倩猿供。
幾時歸侍虛皇駕，七色霞衣九色龍。
成都遨樂詩二十一首·七月六日晚登太慈寺閣觀夜市
作者：田況
朝代：宋

萬里銀潢貫紫虛，橋邊螭轡待星姝。
年年巧若從人乞，未省靈恩徧得無。
成都遨樂詩二十一首·七月十八日太慈寺觀施盂蘭盆
作者：田況
朝代：宋

飛閣穹隆軼翠煙，盂蘭盛會衆喧闐。
且欣酷暑從茲減，漸有凉風快夕眠。
成都遨樂詩二十一首·三月三日登學射山
作者：田況
朝代：宋

麗日照芳春，良會重元巳。
陽濱修祓除，華林程射技。
所尚或不同，茲俗亦足喜。
門外盛車徒，山半列鄽市。
彩堋飛鏑遠，醉席歌聲起。
回頭望城郭，烟靄相表裏。
秀色滿郊原，遥景落川涘。
目倦意猶遠，思餘情未已。
登高貴能賦，感物暢幽旨。
宜哉賢大夫，由斯見材美。
成都遨樂詩二十一首·三月十四日太慈寺建乾元節道場
作者：田況
朝代：宋

赤精流景鑠，朱夏向清和。
紺宇修祠盛，華封祝慶多。
簪裳千載遇，鐘梵五天歌。
遠俗尤熙泰，皇猷信不頗。
成都遨樂詩二十一首·上元燈夕
作者：田況
朝代：宋

予嘗觀四方，無不樂嬉遊。
惟茲全蜀區，民物繁它州。
春宵寶燈然，錦里香煙浮。
連城悉奔騖，千里窮邊陬。
衯裶合繡袂，轣轆馳香輈。
人聲震雷遠，火樹華星稠。
鼓吹匝地喧，月光斜漢流。
懽多無永漏，坐久凭高樓。
民心感上恩，釋唄歌神猷。
齊音祝東北，帝壽長嵩邱。
成都遨樂詩二十一首·九日太慈寺前蠶市
作者：田況
朝代：宋

高閣長廊門四開，新晴市井絕纖埃。
老農肯信憂民意，又見笙歌入寺來。
成都遨樂詩二十一首·乾元節
作者：田況
朝代：宋

感帝開鴻緒，薰風正阜生。
億年逢景運，萬國贊丕平。
瑞靄承龍闕，晨曦啟鳳城。
臚賓趨陛墄，樂舞備韶英。
譯導來珍貢，酺懽洽頌聲。
曼齡均慶祝，闓澤慰羣情。
地有捫參遠，人懷就日誠。
願將民共樂，聊以報皇明。
成都遨樂詩二十一首·二十一日遊海雲山
作者：田況
朝代：宋

春山縹翠一谿清，滿路遊人語笑聲。
自愧非才無異績，止隨風俗順民情。
成都遨樂詩二十一首·二十三日聖壽寺前蠶市
作者：田況
朝代：宋

龍斷爭趨利，仁園敞邃深。
經年儲百貨，有意享千金。
器用先農事，人聲混樂音。
蠶叢故祠在，致祝順民心。
成都遨樂詩二十一首·二十八日謁生祿祠遊浄衆寺
作者：田況
朝代：宋

千騎出重闉，嚴祠浄宇鄰。
映林沽酒斾，迎馬獻花人。
豔日披江霧，香飈起路塵。
韶華特明媚，不似遠方春。
成都遨樂詩二十一首·二日出城
作者：田況
朝代：宋

初歲二之日，言出東城闉。
緹騎隘重郛，淤車坌行塵。
原野信滋腴，景物爭光新。
青疇隠遥壩，弱柳垂芳津。
邏卒具威械，祭墦列重茵。
俗尚各有時，孝思情則均。
歸途喧鼓鐃，聚觀無富貧。
坤隅地力狹，百業常苦辛。
設微行樂事，何由裕斯民。
守侯其勉旃，亦足彰吾仁。
成都遨樂詩二十一首·二月二日遊江會寶歷寺
作者：田況
朝代：宋

昔年張復之來乘寇亂餘。
三春雖宴賞，四野猶艱虞。
遂移踏青會，登舟恣遊娛。
戒備漸解弛，人情悉安舒。
垂茲五十年，材哲不敢踰。
愚來再更朔，遽及仲春初。
綵舵列城隈，畫船滿江隅。
輕橈下奔瀨，縱輿臨精廬。
因思賢守事，所作民乃孚。
慈惠未爲大，大者其忘諸。
成都遨樂詩二十一首·五日州南門蠶市
作者：田況
朝代：宋

齊民聚百貨，貿鬻貴及時。
乘此耕桑前，以助農績資。
物品何其夥，碎璅皆不遺。
編䉲列箱筥，飭木柄鎡錤。
備用誠爲急，舍器工曷施。
名花藴天豔，靈藥昌壽祺。
根萌漸開發，蔂載相參差。
游人衒識賞，善賈求珍奇。
予真徇俗者，行觀亦忘疲。
日暮宴觴罷，衆皆云適宜。
成都遨樂詩二十一首·伏日會江瀆池
作者：田況
朝代：宋

長空赤日真可畏，三庚遇火氣伏藏。
溫風淟涊鬰不開，流背汗浹思清凉。
江瀆祠前有流水，懽注蓄洩爲池塘。
沈沈隆厦壓平岸，好樹蔭亞芙蕖香。
登舟命酒賓朋集，逃暑大飲宜滿觴。
絲竹聒耳非自樂，肆望觀者如堵牆。
吾儕未能免俗累，近日頗困炎景長。
今晨縱游不覺暮，形爲外役暑亦忘。
豈如高齋滌百慮，危坐自造逍遥鄉。
成都遨樂詩二十一首·元日登安福寺塔
作者：田況
朝代：宋

歲曆起新元，錦里春意早。
詰旦會朋寀，羣游候騶導。
像塔倚中霄，翬檐結重橑。
隨俗縱危步，超若落清昊。
千里如指掌，萬象可窮討。
野闊山勢迴，寒餘林色老。
遨賞空閭巷，朅來喧稚耄。
人物事多閒，車馬擁行道。
顧此歡娛俗，良慰羈遠抱。
第憂民政疎，無庸答宸造。
成都遨樂詩二十一首·八日太慈寺前蠶市
作者：田況
朝代：宋

蜀雖云樂土，民勤過四方。
寸壤不容隙，僅能充歲糧。
間或容墮孏，曷能備凶痒。
所以農桑具，市易時相望。
野氓集廣鄽，衆賈趨寶坊。
惇本誠急務，戒其靡愆常。
茲會良足喜，後賢勿忽忘。
成都遨樂詩二十一首·冬至朝拜天慶觀會太慈寺
作者：田況
朝代：宋

景至履佳辰，朝祖著國令。
黄宮啟潛萌，紫宇晨蔭映。
陽德比君子，吾道實可慶。
矧丁皇運亨，遇主堯舜聖。
坤維最遠方，拙者此尸政。
雅俗舊儒文，民牒少訟爭。
幸足宣上恩，惟恐盭物性。
良時不易得，行樂未爲病。
高會縱嬉遊，豐歲愈繁盛。
興衆助驩欣，寄情於俚詠。
成都遨樂詩二十一首·四月十九日汎浣花溪
作者：田況
朝代：宋

浣花溪上春風後，節物正宜行樂時。
十里綺羅青蓋密，萬家歌吹綠楊垂。
畫船疊鼓臨芳溆，綵閣凌波汎羽巵。
霞景漸曛歸櫂促，滿城懽醉待旌旗。
成都遨樂詩二十一首·寒食出城
作者：田況
朝代：宋

郊外融和景，濃於城市中。
歌聲留客醉，花意盡春紅。
遊人一何樂，歸馭莫怱怱。
成都遨樂詩二十一首·重陽日州南門藥市
作者：田況
朝代：宋

岷峨旁礴天西南，靈滋秀氣中潛含。
草木瓌富百藥具，山民采捋知辛甘。
成都府門重陽市，遠近湊集爭齎擔。
市人譎獪亦射利，頗覺良惡相追參。
旁觀有叟意氣古，肌面皯黣毛䰐鬖。
賣藥數種人罕識，單衣結縷和陰嵐。
成都處士足傳記，勸誡之外多奇談。
盛言每歲重陽市，屢有仙跡交塵凡。
俗流聞此動非覬，不識妙理徒規貪。
惟期幸遇化金術，未肯投足栖雲嵓。
予於神仙無所求，一離常道非所躭。
但喜山民藥貨售，歸助農業增耡芟。
成都遨樂詩二十一首·開西園
作者：田況
朝代：宋

春山寒食節，夜雨晝晴天。
日氣薰花色，韻光徧錦川。
臨流飛鑿落，倚榭立鞦韆。
檻外遊人滿，林間飲帳鮮。
衆音方雜遝，餘景更留連。
座客無辭醉，芳菲又一年。
潁水
作者：田況
朝代：宋

先生嘗此傲明時，綠袖清波萬古奇。
應有好名心未息，灘頭洗耳欲人知。
贈都監雍元規
作者：田況
朝代：宋

醒時莫憶醉時事，今日休言昨日非。
池上風光宜共釂，勸君不要半酣歸。
題琴臺
作者：田況
朝代：宋

西漢文章世所知，相如閎麗冠當時。
遊人不賞凌雲賦，只說琴臺是故基。
南柯子·南歌子
作者：田為
朝代：宋

團玉梅梢重，香羅芰扇低。簾風不動蝶交飛。一樣綠陰庭院、鎖斜暉。對月懷歌扇，因風念舞衣。何須惆悵惜芳菲。┾卻一年憔悴、待春歸。
南柯子·南歌子
作者：田為
朝代：宋

夢怕愁時斷，春從醉裡回。淒涼懷抱向誰開。些子清明時候、被鶯催。柳外都成絮，欄邊半是苔。多情簾燕獨徘徊。依舊滿身花雨、又歸來。
失調名
作者：田為
朝代：宋

映竹園啼烏。
探春·探春慢
作者：田為
朝代：宋

小雨分山，斷雲鏤日，丹青難狀清曉。柳眼窺晴，梅妝迎暖，林外幽禽啼早。煙徑潤如酥，正濃淡遙看堤草。望中新景無窮，最是一年春好。驕馬黃金絡腦。爭探得東君，何處先到。萬盞飛觴，千金倚玉，不肯輕辜年少。桃李怯殘寒，半吐芳心猶小。謾教蜂蝶多情，未應知道。
江神子慢·江城子慢
作者：田為
朝代：宋

玉臺掛秋月。鉛素淺，梅花傅香雪。冰姿潔。金蓮襯、小小凌波羅襪。雨初歇。樓外孤鴻聲漸遠，遠山外、行人音信絕。此恨對語猶難，那堪更寄書說。教人紅銷翠減，覺衣寬金縷，都為輕別。太情切。消魂處、畫角黃昏時節。聲嗚咽。落盡庭花春去也，銀蟾迥、無情圓又缺。恨伊不似餘香，惹鴛鴦結。
送鈐轄館使王公
作者：田瑜
朝代：宋

閫外膺宸寄，坤維握虎兵。
真純逾璞玉，方重敵長城。
肯構詩名著，承家將略明。
四年凝茂績，一節促歸程。
水際旌旗影，風前鼓吹聲。
西州懷惠愛，北闕被恩榮。
護衛親嚴近，雍容侍穆清。
分携暫銷黯，良會在神京。
送钤辖馆使王公
作者：田瑜
朝代：宋

阃外膺宸寄，坤维握虎兵。
真纯逾璞玉，方重敌长城。
肯构诗名着，承家将略明。
四年凝茂绩，一节促归程。
水际旌旗影，风前鼓吹声。
西州怀惠爱，北阙被恩荣。
护卫亲严近，雍容侍穆清。
分携暂销黯，良会在神京。
送钤辖馆使王公
作者：田瑜
朝代：宋

阃外膺宸寄，坤维握虎兵。真纯逾璞玉，方重敌长城。肯构诗名著，承家将略明。四年凝茂绩，一节促归程。水际旌旗影，风前鼓吹声。西州怀惠爱，北阙被恩荣。护卫亲严近，雍容侍穆清。分携暂销黯，良会在神京。
題白鶴泉
作者：田稹
朝代：宋

相儀始融結，中有靈巖川。
佛現青蓮相，山分白鶴泉。
澄清通舜井，湛潔滉堯天。
鞠氏留題後，菲才繼此篇。
题白鹤泉
作者：田稹
朝代：宋
体裁：五言律诗

相仪始融结，中有灵岩川。佛现青莲相，山分白鹤泉。澄清通舜井，湛洁滉尧天。鞠氏留题后，菲才继此篇。
春日山中
作者：田耕月
朝代：宋

山静莺啼春事深，意行到处若为情。休言柳絮全轻薄，半是东风不老成。
春日山中
作者：田耕月
朝代：宋

山静鶑啼春事深，意行到处若为情。
休言柳絮全轻薄，半是东风不老成。
春日山中
作者：田耕月
朝代：宋

山靜鶑啼春事深，意行到處若爲情。
休言柳絮全輕薄，半是東風不老成。
句
作者：田農夫
朝代：宋

桃李場中已免參，只將農圃繫頭銜。
七里灘
作者：田錫
朝代：宋

清泚寒流走白沙，釣臺蒼翠遠嵯峨。
隔谿人語穿芳樹，旁岸魚跳落淺莎。
幾處上源堪涉渡，有時野艇併來過。
秋聲不盡吟詩意，七里潺湲奈爾何。
三月二十八日書懷
作者：田錫
朝代：宋

惜春將盡自徘徊，巷館殘陽戶半開。
芳樹更無鶑舌語，故巢空有燕歸來。
音書杜絕家千里，愁憤消磨酒一盃。
地狹長沙何所適，行謠方憶摘楊梅。
中夜聞泉
作者：田錫
朝代：宋

昨日西山野外通，聲如秋雨带松風。
誰憐鄴下重城夜，却似江南廨署中。
燭燼垂花飄硯席，月華凝雪映簾櫳。
此時新得潺湲聽，吟詠狂思學謝公。
乾明節祝聖壽·其一
作者：田錫
朝代：宋

百辟歡呼降誕辰，金樽獻酒願千春。
延年不假丹砂效，亨壽全由聖德新。
古物進來兼藥鼎，畫圖呈處有仙人。
君恩若賞歌詩意，應念甘侍從臣。
乾明節祝聖壽·其一〇
作者：田錫
朝代：宋

聖節思歸會帝京，得隨班列祝文明。
河清見底爲嘉瑞，海水無波表太平。
月夜忽聞仙樂奏，宮中時有彩雲生。
詩成拜表同封進，願繼詞臣雅韻聲。
乾明節祝聖壽·其一一
作者：田錫
朝代：宋

日上扶桑第一枝，東方樓閣曙光時。
萬邦將啟乾明宴，兩制應宣御製詩。
樂感羽毛皆率舞，神和福祿自來宜。
諫垣班列天顔近，暫乞歸朝侍玉墀。
乾明節祝聖壽·其一二
作者：田錫
朝代：宋

河朔雖云近帝鄉，時逢慶誕祝君王。
身心常在三清路，曉夕先裝一炷香。
聖壽如山隨地久，恩光似日與天長。
策臣所貴無他物，唯獻新譸十九章。
乾明節祝聖壽·其七
作者：田錫
朝代：宋

漢家臺榭與天通，甲觀蒼蒼紫氣中。
佳節夜來宣受賀，壽盃朝進祝延洪。
管絃嘈囋驚花發，同日晴和向雪融。
宴次宮鸚忽飛過，隨呼萬歲語玲瓏。
乾明節祝聖壽·其三
作者：田錫
朝代：宋

吾皇享福自無涯，百辟稱觴禮數加。
韶樂揭天如上界，鑪香映日似輕霞。
空中紫氣圓成蓋，海上蟠桃暖放花。
感應聖人千萬壽，神仙日月屬官家。
乾明節祝聖壽·其九
作者：田錫
朝代：宋

慶誕長生寶殿中，非煙五色覆諸宮。
酒爲天祿資君壽，曲奏霓裳樂帝聰。
悲翠簾前雲氣紫，珊瑚枝上雪花紅。
太平天子聞稱賀，先喜年年過歲豐。
乾明節祝聖壽·其二
作者：田錫
朝代：宋

生日稱觴自六宮，香焚甲觀畫堂中。
太平曆數歸英主，上壽年齡屬聖躬。
玉樹有花因瑞雪，鈞天呈曲在虛空。
三公進賀禎祥事，先奏河清達帝聰。
乾明節祝聖壽·其五
作者：田錫
朝代：宋

鸞盃進酒近天顔，拜舞風清響珮環。
瑞日正高重御宴，摵鞭纔定再催班。
霓旌絳節仙家樂，金闕銀臺海上山。
綺陌曉來迴望處，建章樓閣紫雲間。
乾明節祝聖壽·其八
作者：田錫
朝代：宋

君王降誕繼陶唐，每至嘉辰睹異祥。
宮樹曉來生瑞露，金門夜半有天香。
皇親朝覲隨章奏，中使頒宣散道場。
萬國人臣皆悅樂，巍巍聖德自無疆。
乾明節祝聖壽·其六
作者：田錫
朝代：宋

聖節祥煙藹御鑪，殿庭嚴肅響山呼。
赭袍日照來天上，玉佩風清侍座隅。
古字數行仙藥訣，鮫綃十幅壽星圖。
遠方拜表來朝貢，兼賀虹流電繞樞。
乾明節祝聖壽·其四
作者：田錫
朝代：宋

皇朝令節號乾明，萬國嘻嘻若大庭。
多士進詩隨禹貢，千官獻酒祝堯齡。
天香曉降聞仙樂，南海秋來見壽星。
黎庶更思瞻盛禮，待封日觀禪雲亭。
代書呈蘇易簡學士希寵和見寄以便題之于郡齋也
作者：田錫
朝代：宋

金殿嘗聞金口言，詞臣官職是神仙。
三年偶忝西垣職，致身似得文章力。
感激思酬聖主恩，危言所以難緘默。
出入金門與玉堂，屢因狂直拜封章。
禦戎救旱無上策，言詞不足動君王。
改官出職歸郎署，粉圍正秩慚叨據。
仍命淮陽頒詔條，元正不得與趨朝。
中書舍人捧寶策，加美徽稱尊帝堯。
大明殿裏上壽酒，翰林學士先羣寮。
獨有淮陽知郡吏，爲典郡符蒙借紫。
閤門引謝正衙辭，撰日忽忽辦行李。
都門柳色早春天，繁臺寺中排祖筵。
離盃滿勸不惜醉，醉別上馬魂黯然。
客心易感須如是，迴思故國三千里。
子雲相如俱蜀人，我今五十君青春。
春秋鼎盛正清貴，我年漸似下坡輪。
下車猶未踰期月，官舍初經禁煙節。
殘陽乍聽吹角聲，臺榭梨花簇香雪。
獨酌不歡何所爲，孤懷無緒懷己知。
十八學士相念否，應笑骨凡格且卑。
地仙敢言謫仙宦，海槎却有上天時。
陳州去京地不遠，莫惜音書來慰勉。
若得工夫可作歌，歌中言語不厭多。
畢三情旨頗似我，向二宋四及李大。
請與副閣王舍人，呈似此歌希唱和。
代牡丹酬答
作者：田錫
朝代：宋

舒元輿是賦家流，我有餘研不盡收。
今日謝君貽好句，恨無雙珮略相酬。
神仙見謫情雖薄，風雨相輕恨未休。
爲報悅人須以禮，不同蘇小耐慚羞。
促織
作者：田錫
朝代：宋

西風嫋嫋欲昏黄，草木蕭蕭綠翅凉。
闇傍遠燈催絡緯，獨經遥夜伴啼螿。
露濡蟲綱絲潛斷，月照澄江練有光。
幾處疏砧紅葉寺，誰憐弄杼不成章。
倚柱吟
作者：田錫
朝代：宋

暮春慘慘黄昏雨，零落櫻桃斜掩戶。
未張燈火簾幕深，樓閣巢寒聞燕語。
昔時常說長安好，而今厭走長安道。
蘇秦辨說長卿才，自笑功名胡不早。
人悄悄，倚柱時，情脈脈，無人知。
憐春惜遠情不盡，斜雨兼花闇濕衣。
倚樓
作者：田錫
朝代：宋

西樓吟倚若爲情，情似浮雲處處生。
翠疊亂山千里闊，紅翻晴葉一川明。
散分野色漁村小，斜襯秋光雁陣橫。
迴望帝鄉歸未得，蘆花如雪繞江城。
偶題因懷張王二諫議
作者：田錫
朝代：宋

理郡三年政未聞，孤城僻在浙江濆。
金門路遠書難寄，水國吟餘日又曛。
半夜啼猿千里客，數峰殘雪一谿雲。
詩中贏得爲官況，不讓樊川杜使君。
元日
作者：田錫
朝代：宋

去年元會立班時，簪紱光輝與禮儀。
今日洺川逢歲旦，延留賓客樂昌期。
朝雲暖潤輕陰散，晚日融明瑞景遲。
遥念皇州春色早，宮花欲發萬年枝。
冬夕書事
作者：田錫
朝代：宋

堪嗤棲屑客長安，風雪加添近臘寒。
江筆呵來書字淡，孤燈挑盡向窗殘。
十年苦思詩千首，一夕迴腸事萬端。
家住天涯歸未得，嶺梅江蓼自辛酸。
千金答漂母行
作者：田錫
朝代：宋

止水明沈沈，鑒貌未鑒心。
凡鳳舞蹌蹌，知聲未知音。
楚王欲圖霸，不識韓淮陰。
淮陰漂母家，獨得千黄金。
即事
作者：田錫
朝代：宋

殘花飛盡留芳草，縈寞孤懷話未能。
天氣暄寒猶未定，春衫脫著自無憑。
荔枝結子思南越，湖水宜茶憶竟陵。
看是清和時又過，林亭何處度炎蒸。
句·其一
作者：田錫
朝代：宋

下車逢歲歲旱，禱廟望秋成。
火輪轉曈矓，赤日彌高明。
稻苗已枯死，麥壠不堪耕。
句·其三
作者：田錫
朝代：宋

郭璞書臺古釣灣。
句·其二
作者：田錫
朝代：宋

自知不是明時用，爛額焦頭力謾多。
句·其五
作者：田錫
朝代：宋

諸峰居蜀右，夕翠染巴東。
句·其四
作者：田錫
朝代：宋

高高百里一屈盤，八十四盤青雲端。
吟情
作者：田錫
朝代：宋

風月心腸別有情，靈臺珠玉氣常清。
微吟暗觸天機駭，雅道因隨物象生。
春是主人饒蕩逸，酒爲歡伯伴縱橫。
莫嫌宮體多淫艷，到底詩狂罪亦輕。
呈楊侍郎
作者：田錫
朝代：宋

權分憂寄理漳濱，惠化何及相民。
條奏事宜思復古，興修風教望還淳。
靜當細雨初封印，吟對餘花自送春。
清蚊好陪池上酌，故人情分最相親。
和太素早春書事憶遊京國
作者：田錫
朝代：宋

新年吟詠喜經旬，金粟山邊渭水濱。
微雪尚妨天氣暖，衰林先讓鳥聲春。
牽情但恨梅花謝，醒酒空思桂蠹辛。
深感相將遊汴水，夢中楊柳已迷人。
和太素春書
作者：田錫
朝代：宋

風幡輕細翠悠颺，樓閣輕寒水滿塘。
柳絮微煙吟思足，梨花淡月睡魂香。
江山似畫憐湘浦，魚笋嘗新憶華腸。
早是春陰憶無頼，可堪中酒惡情陽。
和安儀鳳
作者：田錫
朝代：宋

水國迎凉暑氣消，思清吟嘯語雄豪。
遠如海樹黄雲曉，健比秋風白浪高。
酬答愧無明月珮，縱橫爭及解牛刀。
和詩送別昭亭路，何似金鑾奪錦袍。
和宋太玄臘日
作者：田錫
朝代：宋

逢臘欣酬吟詠才，已知春色向人來。
口脂潤逐銀罌賜，百藥香隨鈿合開。
梁苑辭臣堪賦雪，壽陽公主好妝梅。
更憐罷獵歸侵夜，重對歌筵紅燭臺。
和朱玄進士對雪
作者：田錫
朝代：宋

風迴玉宇拂窗欄，欲晚層城科峭寒。
含月有光吟不盡，著煙無迹畫方難。
江春南國兼梅落，塞臘西山向竹殘。
何處多情偏入賞，狂隨舞袖遶盃盤。
和溫仲舒寄贈
作者：田錫
朝代：宋

桐江秋水錦鱗肥，閑釣煙波是見機。
野步共遊芳草徑，吟情對啟白雲扉。
醉來拾筆題紅葉，睡覺憑欄望翠微。
官滿替人如未到，蒹葭玉樹且相依。
和溫仲舒感懷
作者：田錫
朝代：宋

郡齋松蓋翠斜欹，客至鳴琴汎酒巵。
江上正當摇落景，天涯空惜太平時。
尋殘幽谷春難到，蘭茂深林衆豈知。
上國三千王百里，楊梅熟日是歸期。
和溫仲舒殘春遣懷
作者：田錫
朝代：宋

丹闕年來奏賀頻，金輿侍從望東巡。
越王江上重迴首，嚴子臺邊再送春。
水國山川怡道性，花時琴酒悅吟神。
煙霞肯欲留君往，宰相方謀用故人。
塞上曲
作者：田錫
朝代：宋

秋氣生朔陲，塞草猶離離。
大漠西風急，黄榆凉葉飛。
襜襤罷南牧，林胡畏漢威。
藁街將入貢，代馬就新羈。
浮雲護玉關，斜日在金微。
蕭縈邊聲靜，太平烽影稀。
素臣稱有道，守在於四夷。
塞下曲
作者：田錫
朝代：宋

黄河瀉白浪，到海一萬里。
榆關風土惡，夜來霜入水。
河源凍徹底，冰面平如砥。
邊將好邀功，夜率鏖兵起。
馬度疾於風，車馳不濡軌。
盡破匈奴營，別築漢家壘。
擴土過陰山，窮荒爲北鄙。
天威震朔漠，戎心畏廉李。
所以龍馬駒，長貢明天子。
邊夫苟非才，怨亦從茲始。
夏日即事
作者：田錫
朝代：宋

王師猶未下全吳，何日封章賀獻俘。
正是鬰蒸生瘴瘧，可堪不潦滿江湖。
威宣鐵軸千艘盛，執撼金陵一壘孤。
羈客無能爲籌略，閑消白日覆棋圖。
多情
作者：田錫
朝代：宋

多情如病苦難醫，頭緒多於折藕絲。
送客落花行馬處，望鄉殘月倚樓時。
憶來幾入春深夢，感極翻成酒後悲。
大抵爲君言不盡，彩牋閑詠合歡詩。
夜宴詞
作者：田錫
朝代：宋

天如瑟瑟盤，恢廓憶萬里。
古稱天傾西北半在地，夜轉繁星磨海水。
逡巡轉上星彩高，北半未定光飄飄。
楚王夜入章華宴，紅綃燭籠滿宮殿。
美人歌舞雲雨迷，不知寒漏催銀箭。
寄宋準學士
作者：田錫
朝代：宋

鸞輿西幸郊天日，洛水橋南乍識君。
投分塤箎無異曲，定交蘭菊有餘芬。
別來信阻年將盡，望去臺高日又曛。
堪恨支離何所似，波中萍葉嶺頭雲。
寄宋白拾遺
作者：田錫
朝代：宋

醉中別大梁，西歸胃水陽。
飄然何所似，浮雲辭帝鄉。
歸來驚歲晏，悵然增浩歎。
景短倏云暝，夜寒難至旦。
指酒雪花飛，早梅思南枝。
碧落周星紀，青陽換歲時。
雙魚忽得書，云已三公駭奇士。
嚴吳玉霄仍近密，小諫官職清，大才文翰逸。
獻納有嘉謀，英豪伸壯圖。
萬乘是知己，外華籍。
金骨俄輕舉，侍從臣，元白才名子。
揮毫爛彩霞，逸性飛湍水。
不日縯絲綸，鼇宮承帝旨。
伊余重交結，白日貫精誠。
黄金一諾重，鴻毛萬事輕。
微塵彈作冠，清泉滌吾纓。
思佩朝天籙，相將昇太清。
寄攀郎中
作者：田錫
朝代：宋

近遣司賓小吏時，寄書兼寄十篇詩。
自慚不是陽春曲，誰敢徼求作者知。
疊嶂晚登空遠望，昭停別後倍相思。
夜來還有微吟興，風動新荷月滿池。
寄梁周翰補闕徽之宋白二拾遺
作者：田錫
朝代：宋

飄零蹤跡尚堪悲，唯向三賢最受知。
少俊有名輸賈誼，宦遊多難比張儀。
詩中老格何人愛，酒後佯狂識者嗤。
北省郎官應見誚，明時猶尚進身遲。
寄江南諸相知
作者：田錫
朝代：宋

詩成奏入冕旒前，小諫官資驟轉遷。
带職喜爲仙館吏，立班常近御爐烟。
清華拜命知深忝，謇諤非才愧昔賢。
多謝宣城舊知己，寄來新句滿花牋。
寄蒲城宋白小著
作者：田錫
朝代：宋

春日閑銷一局棋，春愁還得數篇詩。
高吟大醉何人問，英略雄圖久已知。
破産雖無容足所，丈夫豈合以家爲。
時來富貴終須有，懶學梁鴻賦五噫。
寄陳處士
作者：田錫
朝代：宋

柳闇江亭春正深，黄鶑百囀有餘音。
自慚分判頒條政，誰信常懷易俗心。
吟次落花浮硯水，靜中飛絮滿簾陰。
及瓜即是歸丹闕，莫惜時來一訪尋。
寄陳處士
作者：田錫
朝代：宋

簿書軍吏日相隨，心在諠譁旨趣卑。
明月夜吟無意緒，白雲秋約笑羈縻。
宛陵古寺經遊少，疊嶂名樓眺望遲。
堪重高人陳處士，不來尋訪已多時。
寄韓丕進士
作者：田錫
朝代：宋

嵩室亂峰三十六，嵩陽今復住何峰。
已因詩好聲名出，却爲情高仕進慵。
白鳥白雲秋色樹，水南水北月明鐘。
逍遥自得閑吟興，誰識夫君是卧龍。
寄題象耳寺
作者：田錫
朝代：宋

二十年前會憶游，彭亡渡口泊孤舟。
一程林下登山路，百尺谿邊汲水樓。
磬韻似煙和燭裊，松聲如雨入窗流。
別來往事都成夢，誰寄篇章問惠休。
對酒
作者：田錫
朝代：宋

去年秋值罷文闈，今歲無憀自陝歸。
雪月好吟還唱和，風雲未至且依違。
江南梅早多紅蔕，渭北山寒少翠微。
猶頼一樽消遣恨，不堪棖觸躁時機。
峨嵋山歌
作者：田錫
朝代：宋

高高百里一屈盤，八十四盤青雲端。
星辰淋灕瀉瀑布，嵐樓雪寺五月寒。
殘陽忽黑雨雹飛，霹靂火著枯杉枝。
登臨慨然小天下，迴時一顧東海涯。
細看朝陽初出時，火精轉毬百尺圍。
曈曈曨曨浮在水，峨眉朝雲已如綺。
幽居
作者：田錫
朝代：宋

寂寂閑居客至稀，靜中滋味意何歸。
因探易象知深旨，自喜吟高得化機。
桑露乍寒蠶欲老，草煙纔暖蝶交飛。
樊川物景終南翠，遂性空思杜紫微。
府解後有詔旨權停貢舉因成長句寄太素兼簡韓丕茂才
作者：田錫
朝代：宋

一名倜儻動皇州，寄應王門作解頭。
將領風騷推李杜，較量英勇讓曹劉。
春闈有詔俄中輟，秋賦隨時亦暫休。
金殿制科思取應，遠飛章句問喜謀。
御溝
作者：田錫
朝代：宋

春半桃花水初下，一溝潤綠元如砑。
夾道官城數里中，靜稱潺湲明月夜。
千門萬戶建章宮，金鎖橫門溝闇通。
三月花飛若零雨，水聲何處咽香紅。
御試二儀合德詩
作者：田錫
朝代：宋

聖主承祧兌澤深，乾坤玄化合堯心。
黄輿比厚旋生植，白日齊明遠照臨。
周普至仁符積載，霶流睿渥若春霖。
游鱗在藻方諧性，獷俗乘桴自獻琛。
和悅感人生瑞靄，穆清流詠在薰琴。
小臣幸與觀光試，敢效祈招頌德音。
思歸引
作者：田錫
朝代：宋

河朔受詔書，移官向湖外。
初問禁法茶，次問丁身稅。
稅口微四百，茶利高十倍。
老死及充軍，縣籍方消退。
采摘不入官，公家定科罪。
何以升平時，遺民猶未泰。
何以在位者，興利不除害。
我願罷秩歸，天顔請轉對。
一言如沃心，恩波必霶霈。
惜春詞
作者：田錫
朝代：宋

春色初從江國來，湖邊楊柳嶺頭梅。
梅花飛雪柳垂带，遞次相將時節催。
春力欺寒過江北，深谷黄鸝生羽翼。
曉月輕煙禁苑啼，南園桃李已成蹊。
就中何處芳菲好，春波飛絮魏王堤。
我憶去年暮春月，京洛新妝丹鳳闕。
天津水綠煙樹深，萬井笙歌牡丹發。
天子鑾輿駕幸時，嵩峰瑞靄籠郊圻。
扈從千官與萬騎，翊衛羽休兼佽飛。
六宮隨駕羅珠翠，諸王從行陪七貴。
香氣成霞金犢車，嗚珂中節虹龍駟。
朱橋細柳端門前，畫舫橫塘會節園。
朝花貴俠珊瑚席，夜燭嬌娥玳惠筵。
西樓殘月深宮漏，明河半沈垂北斗。
縱飲貪歡意未闌，紫陌喧喧人已繁。
玉鈎掛簾開雉尾，曉日赭袍朝至尊。
方今寓止臨清渭，杜門無與天涯異。
殊忘詩酒狂蕩心，但悅琴書高古意。
可惜春芳漸欲歸，五陵煙草方離離。
迴憶當時洛陽道，歌魂空與殘花飛。
憶梅花
作者：田錫
朝代：宋

三年不見遠江梅，長到梅時把酒盃。
似共故人千里別，空思近臘數枝開。
心隨曉月經鄉渚，夢與春雲傍釣臺。
金蕊瓊花風雪景，憑誰圖畫入關來。
投杼詞
作者：田錫
朝代：宋

孝爲百行本，至性由天資。
曾參善事母，母氏賢且慈。
馨膳以饋進，承意唯歡怡。
高堂既自樂，纖室閑鳴機。
飛語忽來告，明識潛深思。
蓋念事吾孝，安得殺人爲。
亟聞寧不信，投杼遂生疑。
用知君臣際，反以交朋推。
道德難結固，恩情有合離。
毀譽苟不入，讒間無以施。
景慕魏文侯，滿篋留謗詞。
樂羊在山中，委遇終不衰。
擬古·其一
作者：田錫
朝代：宋

棠谿出精金，百鍊無餘滓。
鑄得芙蓉劍，靈輝若秋水。
陸可斷兕犀，陰亦驚神鬼。
照物雙影寒，中霄靈氣紫。
有時風雨至，欲作龍蛇起。
海酒與陵肉，寶燭延奇士。
酣飲取傳觀，英圖各相視。
吐氣成虹蜺，將平不平事。
大笑荆軻輩，卒如兒女子。
擬古·其一〇
作者：田錫
朝代：宋

直言如霜刃，卒發傷人意。
痛貫丹誠中，無與金瘡理。
緘恨若瘢痕，終身難棄置。
伺隙果報時，遂陷無情地。
雖悔安可追，弗反同奔駟。
君子慎樞機，言之豈容易。
擬古·其一一
作者：田錫
朝代：宋

楚畹種芳蘭，發生逢早春。
萌芽初蕺蕺，枝葉俄莘莘。
幽叢秋既老，芳氣冬爾薰。
馨香當還風，晻藹來襲人。
百草莫相妬，從之爲爾鄰。
深林莫蓋藏，芬然亦自伸。
朝采暮采來，虹綬瓊瑶人。
擬古·其一三
作者：田錫
朝代：宋

余聞靈鳳膠，可以續繼弦。
又聞返魂香，招魂以其煙。
因念三季時，人爲世態遷。
遷之不自覺，純信成險艱。
中含妬與忌，外即怡溫顔。
覆人如覆舟，先示其甘言。
中夜蹈虎尾，霧海生波瀾。
投彼機會時，傾亡果忽然。
願得靈鳳膠，續之於仁賢。
願得返魂香，返其淳化源。
免令古樂府，高歌行路難。
擬古·其一二
作者：田錫
朝代：宋

天風吹雨來，黄土爲柔埴。
一經女媧手，蹶然含性識。
悲哉商子孫，不能述祖德。
愚樸變澆漓，化之尤費力。
擬古·其一五
作者：田錫
朝代：宋

赫赫英豪士，韓侯令子孫。
千金募死士，博浪報君冤。
國耻尚未雪，驥足俄驚奔。
待搏如猛虎，未耀同朝暾。
霸略師黄石，大計當鴻門。
談笑定安危，功業遂隆尊。
鸞皇不啄粟，麒麟不駕轅。
將從赤松遊，高謝漢皇恩。
一旦君臣中，奮宗物論喧。
片詞爲密勿，四皓如飛翻。
進退存亡間，以智爲身潘。
擬古·其一六
作者：田錫
朝代：宋

嶧陽生孤桐，擢斡八尺高。
風雨萌枝葉，鸞皇棲羽毛。
天質自含響，衆木非其曹。
斵爲綠綺琴，古人貞金刀。
所製有法象，不敢差釐毫。
重詳舊譜錄，試撫觀均調。
其聲清以廉，聞者不貪饕。
其音安以樂，令人消鬰陶。
彈宮聽於君，君德如軒堯。
彈商聽於臣，臣道如夔皋。
不覺起蹈舞，形逸同翔翱。
願以七寶妝，薦之於天朝。
玉軫朱絲弦，輝華近赭袍。
一彈南薰曲，解慍成歌謠。
擬古·其一四
作者：田錫
朝代：宋

廣陵秋節半，旗鼓迓靈濤。
鰌沈雲海遠，風激雪山高。
壯哉水濱人，游爲水中豪。
弄濤若平地，輕命如鴻毛。
古稱公無渡，弱渡堪悲號。
憑深良足畏，知險可先逃。
甘言毒人藥，巧笑刳腸刀。
狎玩終罹禍，險甚於滔滔。
昭然聖誡，勉旃於爾曹。
擬古·其七
作者：田錫
朝代：宋

禰衡鸚鵡詞，揮翰無停綴。
狂甚於接輿，才不容當世。
身居桴鼓下，心在雲天際。
黄祖悁忿來，殞之如虎噬。
淺水游巨魚，宜失縱橫勢。
擬古·其三
作者：田錫
朝代：宋

遊子中夜心，功名忽嗟暮。
黑貂空上書，甘泉方獻賦。
白日驚壯齒，青雲有英顧。
收采苟不時，珊瑚亦生蠹。
擬古·其九
作者：田錫
朝代：宋

萱花不須折，安足忘君憂。
青銅莫頻攬，適令驚鬢秋。
謝安壯未仕，定遠晚封侯。
功名俱磊落，時來豈自由。
擬古·其二
作者：田錫
朝代：宋

中山魏公子，志意邈難儔。
朝吸沆瀣精，遠與冥鴻遊。
風高江浪惡，雲黄海樹秋。
青山對獨酌，明月在孤舟。
心常懸象魏，迹若參公侯。
縱橫致君術，思一伸良籌。
擬古·其五
作者：田錫
朝代：宋

碧落登真訣，太霄蕊簡書。
安得松喬子，仙階一授余。
載攬彩虹綏，去登紫雲車。
飄然遠氛俗，志逸如龍攄。
擬古·其八
作者：田錫
朝代：宋

玉樹拭不滅，柳带柔堪結。
惠然貞歸心，皎若天山雪。
羅幕生春風，珠簾鑒秋月。
滄波燕又歸，尺書胡斷絕。
擬古·其六
作者：田錫
朝代：宋

曲逆漢功臣，少年嘗窘厄。
巷館雖席門，軒車盡嘉客。
事魏言不從，說楚謀無獲。
來歸隆準公，罄伸圖霸策。
絳灌競生妬，讒非相見迫。
封金欲拂衣，將舉鸞皇翮。
豁達英主心，信遇終無隔。
小節不掩名，勳庸自輝赫。
擬古·其四
作者：田錫
朝代：宋

漢鼎鴻毛輕，諸侯爭弄兵。
吳魏已先定，玄德思功名。
據鞍髀肉消，感激淚沾纓。
南陽有奇士，三顧精誠傾。
龍變得風雨，指麾霸王成。
日月若長在，永永懸英聲。
早秋言懷
作者：田錫
朝代：宋

清秋江國有餘暄，謝朓遺風稱雅言。
簾下水亭人吏靜，窗分笑閣簿書繁。
坐來幽蝶雙飛過，吟次高梧一葉翻。
自笑無能蒞公事，將何才術了君恩。
春雨
作者：田錫
朝代：宋

天寒雲彩變春輝，霢霂來如曉霧飛。
著物先饒芳草濕，盈空旋翳碧山微。
鶑村樹密吹應徧，鴛瓦簷高滴尚稀。
丞相追班方入賀，沙隄柳色正依依。
晚望因寄宋太素
作者：田錫
朝代：宋

春深水榭絮紛紛，支策臨高日欲曛。
故國已迷巴徼路，斷腸空似嶺頭雲。
燕飛芳草隨天遠，鶑囀殘花隔竹聞。
物景感人情不盡，因成吟詠寄於君。
晚雲曲
作者：田錫
朝代：宋

高唐晚峰欲生雨，空山啼猿風嘯虎。
春雲數片留南浦，自與鴛鴦共飛舞。
暇日偶題
作者：田錫
朝代：宋

年來吟鬢已星星，鳥石谿邊葉又零。
簾下孤燈刪草奏，窗間疊嶂讀茶經。
瘴鄉怕襲山嵐毒，野艇嫌衝水霧腥。
天末豈記歸去意，白雲掩映數峰青。
暮冬閿鄉遇蕭霸赴任
作者：田錫
朝代：宋

嶺外路遥君赴任，陝西年盡我歸家。
長亭際會情無限，一夕分飛恨又賒。
夜話無燈松火繼，曉行乘月亂山斜。
七千里驛誰相伴，雪裏寒梅正放花。
暮雨
作者：田錫
朝代：宋

春天寒慘欲昏黄，數點霏霏忽繞廊。
城漏暗催相共滴，花塵輕濕乍聞香。
風生水際來將密，雨打簾文灑處光。
獨向郡齋心自喜，豐年宜賀侍飛章。
暮雪
作者：田錫
朝代：宋

北風慘慘生微雪，微雪片片皆橫飛。
梅花柳絮隨人歸，黄雲千里凝無輝。
唯念蓬蒿何處客，縕袍不暖饑且贏。
曉鶑
作者：田錫
朝代：宋

春宵已闌更點急，煙柳濛濛露花溼。
畫堂深邃樓閣寒，碧紗窗中月華入。
早鶑百囀催朝陽，簧言綺語何鏗鏘。
雲飛雨敬夢初破，聞時滿枕梨花香。
聲宛轉，十三弦高指撥軟。
宮喉徵舌多改變，圓於珠，細於線。
韻玲瓏，湘妃調瑟煙靄中。
珠纓寶玦遽相觸，江風細響修篁叢。
或纖柔兮同彩縷，繡得輕煙纖微雨。
或輕麗兮如彩毫，畫成曉景描春朝。
間關歷落意不盡，花中似索鸞皇饒。
逡巡曙色浮林際，菊花毛衣金作袂。
一片蘇張俊辯心，長與春皇巧遊說。
望西林寺
作者：田錫
朝代：宋

憶昔嘉州歲已周，西林僧舍未曾遊。
可憐遥見如圖畫，竹箐南邊露寺樓。
李謩吹笛歌
作者：田錫
朝代：宋

洛陽少年稱李謩，衆推橫笛多功夫。
當時教坊第一部，算得比衣皆不如。
天津楊柳籠橋綠，朧月澹煙何處宿。
不怕金吾禁夜嚴，偷得新翻禁中曲。
曲中次第能記持，盡向喬欄闇譜之。
性聰心慧歸來習，分明把向月中吹。
五音嘈囋相攙出，呼宮吸徵尤奇崛。
誰羨曹綱善琵琶，未說陽陶能觱栗。
纏聲不斷如連環，重聲忽轉如迴山。
清新不比落梅曲，飄颻乍象霓裳翻。
碎節繁音交砉騞，南箕鼓風簫籟窄。
一斛明珠一索穿，撒落金盤催曲拍。
錚摐大抵聲雄豪，歷歷出羣宮調高。
豐隆驚得蛟螭起，雨趁雲隨初嘯嗥。
每到換頭多頓挫，一聲忽迸疑轟破。
玲瓏祇許牙枝催，清脆不容他樂和。
宮城響應聲更輝，夜靜月明諸處聞。
何人懶憶馬南郡，知予已勝桓將軍。
明皇上樓初聽得，聽罷沈呤都不測。
宣令徧詢坊巷中，旋使王人捕入宮。
李謩悉心以實封，皇慈由是寬其罪。
後來落魄如散仙，扁舟玩月江湖天。
繡囊探出金線管，揚眉舐脣徒自憐。
驚神動鬼吹一曲，指法尤高氣海圓。
波浪無風帖然靜，千里水面鋪輕煙。
水族精靈潛鼓舞，老龍變見來相顧。
因將鐵笛相對吹，李謩未識無驚怖。
乃知藝但出衆奇，不獨人知鬼亦知。
桐江即事
作者：田錫
朝代：宋

滄州深隠未言歸，三載桐江解印遲。
官職清華非不達，性靈疏拙欲何爲。
閑移夫子青山廟，擬立嚴陵釣渚碑。
兼喜谿雲每相狎，時來窗戶伴吟詩。
桐江詠
作者：田錫
朝代：宋

桐谿湛湛見游鱗，摇落楓林繞水濱。
秋色數行沙上雁，殘陽一簇渡頭人。
藍鮮斤生過深澗，雪吼寒潮人富春。
俱是謝公吟詠地，伊余何以繼芳塵。
桐谿行
作者：田錫
朝代：宋

東郊驛樹連理枝，西廟叢篁十丈圍。
堪將輕素命人畫，賫爲方物歸京師。
公署石楠圓似蓋，畫樓北面當廳檜。
桐谿怪石勝太湖，賤如泥土無人愛。
天生彌材地且卑，空山老朽人不知。
人不知，睦州右史作歌詞。
樽前吟呈宋白小著
作者：田錫
朝代：宋

三年多謝主人翁，盃酒相寬禮數豐。
唯惜時光如走馬，懶詢天道似張弓。
秋深街巷槐花雨，夜靜廳堂葦箔風。
盡是無憀腸斷處，都將分付醉鄉中。
歸去來
作者：田錫
朝代：宋

歸去來，詩不云乎，王事一埤遺我兮。
終日孜孜，心力疲勞齒髮衰。
爾今已年五十二，前去七十幾多時。
爾性雖拙頗好學，爾才雖短頗好詩。
文學歌詩之外非樂爲。
金門玉堂若無分，隨分官職胡不歸。
苟能遣得婚嫁累，又何苦憂伏臘資。
爾不聞仲尼曰，飯疏食飲水。
曲肱而枕之，樂亦在其中，浮雲富貴非爾宜。
表聖表聖，爾當念茲而在茲，勿使無其實而有其詞。
爾若捨靈龜而觀朵頤，無乃見爾癡爾癡。
殘冬書事呈宋太玄
作者：田錫
朝代：宋

歸來何物可消憂，縣寺蕭條懶强游。
酒價未償重貰取，雪詩休厭且交酬。
兼憐春近如迎客，莫惜年殘似急流。
天子承祧重文物，花時早約入皇州。
水霖
作者：田錫
朝代：宋

菊花潦倒雨冥冥，秋菌參差上壁生。
臺榭可堪閑眺望，池籠不快野心情。
猿啼山館寒無夢，燈背風簾滴到明。
却爲農家妨歛穫，叢祠精舍擬祈晴。
江南曲·其一
作者：田錫
朝代：宋

金蟬飾綠雲，細靨蕊黄新。
南浦解清珮，西谿采白蘋。
密竹映深花，湖山日欲曛。
春腸知已斷，脈脈兩難親。
江南曲·其三
作者：田錫
朝代：宋

金陵王氣消，六朝隳霸業。
白雲千古恨，空江照樓堞。
虎丘羅蔓草，姑蘇委楓葉。
懷賢思伍員，靈濤浩難涉。
江南曲·其二
作者：田錫
朝代：宋

吳艷若芙蓉，乘舟弄湖水。
照影不知休，雲鬟墜簪珥。
含笑忽迴頭，見人羞欲死。
歸去入花谿，棹濺鴛鴦起。
池上
作者：田錫
朝代：宋

溝堰新分野水來，池邊日夕自徘徊。
餘花飛盡空芳樹，落絮繁多滿綠苔。
輦下歸心春館殿，天邊凝睇晚樓臺。
郡齋欲立題詩石，御史丞郎各有才。
渭北即事書呈太素
作者：田錫
朝代：宋

渭北居來似塞垣，三逢堯曆度寒暄。
家貧老幼思歸國，性僻交朋少及門。
天暖憶遊沙苑寺，雪中會過洛河村。
流年又是重陽節，賞菊論詩酒一樽。
渭北春盡日作因思蜀洛舊遊寄太素
作者：田錫
朝代：宋

九十日春知枉度，樽前無頼獨咨嗟。
空城北走諸陵道，古苑南連百里沙。
翠憶玉津官舍竹，繁思金馬故城花。
去年言與君遊洛，況味爭如不在家。
漳川即事寄韓丕拾遺
作者：田錫
朝代：宋

漳濱柳色弄微黄，春日情懷詠載陽。
自念安邊無上策，如何補衮與周行。
身如迴雁來河朔，心似浮雲在帝鄉。
吟寄昌黎韓小諫，嘉謨應有好封章。
琢玉歌
作者：田錫
朝代：宋

藍谿中，荆山峰，結靈凝粹生羣玉，飛英蕩彩如長虹。
野人初向深崖得，蹋著雲根風雨黑。
滿把晶熒雪霜色，特達天姿幾人識。
治玉之工初琢成，熒熒輝彩鏘鏘聲。
方瑚圓璉薦宗廟，蒼珮玄圭頒帝庭。
堯兵曾用丹浦戰，漢斗已碎鴻門營。
我願琢爲北斗柄，指麾五星齊七政。
庶使陰陽造化機，四時六氣隨吾令。
留別句中正學士
作者：田錫
朝代：宋

玉人欲歸留不住，南山出雲作朝雨。
雨中却柅使車輪，主人重得延嘉賓。
嘉賓有詩留別我，句句高奇字字新。
新若新花凝宿露，高似秋天曉星布。
奇於雲起成峰巒，鮫人淚珠盈玉盤。
浪大月照如金線，金線交加珠可貫。
玦離環合間珠圓，風生玉步聲珊珊。
珍奇若此爲重賜，齋沐焚香然後看。
三復吟看既忘倦，命筆和來才思緩。
桃李難酬瓊玖珍，野老美芹聊贄獻。
與君俱是錦江人，今幸星軺來過陳。
鄉情交分忍輕別，少留可待早秋辰。
秋光月華伴行色，步步隨君歸紫宸。
登疊嶂樓
作者：田錫
朝代：宋

郡在江湖煙樹間，謝公遺踵好躋攀。
詩中勝景堪吟嘯，池上清風足往還。
疑思但憐雲映水，迴頭不覺日銜山。
登臨屢起歸歟興，看是槐花滿故關。
登郡樓望嚴陵釣臺
作者：田錫
朝代：宋

谿上嚴陵古釣臺，倚樓凝望自徘徊。
先生能保孤高節，英主嘗師王霸才。
日暮白雲迷草莽，岸平春水浸莓苔。
登臨不盡微吟興，花落東風首重迴。
相州郡樓贈高祕丞
作者：田錫
朝代：宋

年來歸興憶皇州，頻向花時倚郡樓。
南陌春光芳樹遠，西郊山色晚雲浮。
國家無事邊陲靜，風俗還淳禮讓修。
吟得新詩謝知己，將何才術稱分憂。
短歌行
作者：田錫
朝代：宋

曉月蒼蒼向煙滅，朝陽焰焰明丹闕。
杜鵑催促躑躅開，鶗鴂已鳴芳草歇。
芳春苦不爲君留，古人勸君秉燭遊。
願與松喬弄雲月，紫泥仙海鸞皇洲。
秋懷
作者：田錫
朝代：宋

蒹葭深處古嚴州，吟向潺湲爲送秋。
雲映疏鐘紅葉寺，浪摇孤角翠微樓。
土茅路遠催先貢，霜稻天晴趁早收。
零落黄花正西笑，應憐印綬尚淹留。
秋聲有懷寄副翰宋白舍人
作者：田錫
朝代：宋

秋聲蕭瑟北山椒，頼有琴樽遣寂寥。
書幌靜憐斜月鑒，窗燈寒带落花挑。
久辭知己來江國，少寄音書過海潮。
因想玉堂今夜直，建章宮漏正迢迢。
紅樹
作者：田錫
朝代：宋

秋來嘉樹色堪攀，紅葉沒谿復映山。
半露寺樓深崦裏，密籠漁舍夕陽間。
吟看摇落堆金井，醉賞扶疏對玉顔。
水國却疑春野秀，似花幽鳥正關關。
紫雲曲
作者：田錫
朝代：宋

沈沈鸞殿垂珠箔，祥烟瑞氣含樓閣。
三十六宮明月中，夜靜無風花自落。
寶屏珠帳一夢時，靈仙初降趨丹墀。
煙衣霞綬赤瑛珮，鈞天樂部前參差。
合奏鏗鏘向金屋，云是仙鄉紫雲曲。
朱弦遠召舜湘靈，鳳管應呼秦弄玉。
天漢星流夜既闌，露零珠樹彤庭寒。
芙蓉枕上夢初覺，猶聞庭際聲珊珊。
上曉五音十二律，仙曲計持心歷歷。
金線龍頭紅玉笛，新聲吹得情飄逸。
應是夔襄樂府魂，翻得雅音聞至尊。
俾與霓裳羽衣曲，遞相奏向梨花園。
結交篇
作者：田錫
朝代：宋

爲簪莫用玉，玉脆長憂折。
連環須以金，金堅永無缺。
陳餘尚倜儻，張耳重交結。
事勢俄參商，干戈自屠滅。
意斷如與會離，情忘若弦絕。
始志何綢繆，終讎何勇决。
我願然諾心，不得輕相悅。
聖方平戎歌
作者：田錫
朝代：宋

玉關秋早霜飛速，代馬新羈逞南牧。
胡人背信闚漢邊，刻箭爲書召戎族。
漁陽烽火照甘泉，疆吏飛牋至御前。
睿謀英武何神速，鑾輿自欲平三邊。
百萬羽林隨駕出，殺氣皇威先破敵。
賊臣喪陣遽奔逃，漳水波清因駐蹕。
宮錦戰袍花鬭新，繡韉珠絡金麒麟。
天顔威武不可犯，垂鞭按轡視羣臣。
金吾隊仗如鱗萃，環衛旌旗徑千里。
漢皇曾上單于臺，壯心磊落侔風雷。
比量英武不足數，聖文神武雙全才。
勢可驅山塞滄海，紫氣逶迤龍鳳蓋。
金花簇歛若星羅，寶細乘輿翼雲旆。
塗山禹帝戮防風，涿鹿蚩尤死戰鋒。
鋒鋩俱染玄黄血，爭如不陳而成功。
示暇皇歡有餘意，御筆題詩饒綺思。
翰林承旨先受宣，西掖詞臣及近侍。
詔命交酬繼和來，君臣道合何如是。
和氣感天天地寧，日融瑞景籠八紘。
風生旗旆翻龍鳳，霜嚴鼓角喧雷霆。
海神來受軍門職，太上禱兵尊帝德。
牢籠萬國頓天綱，天綱恢恢恩信廣。
胡兒潰散何比之，大明升空逃魍魎。
漳川地闊霜草平，合闈會獵布天兵。
六師雄勇一百萬，六班侍衛交縱橫。
鐵衣間耀金鎖甲，鼓旗雜錯槍刀鳴。
霓旌似係單于頸，獵騎如破匈奴營。
鵰鶚猙獰搦狐兔，花驄躍龍驕在御。
弓圓明月金鏃飛，妖狐中鏃駭天機。
兵師會合如波注，山呼萬歲震邊陲。
東海爲樽盛美酒，斟酌酒漿摻北斗。
鸞刀割肉若邱陵，軍聲洶如獅子吼。
三公拜舞百辟隨，鳴珂飛鞚星離離。
雲舒二十有四纛，傳宣罷獵整魚麗。
勝氣威聲壓千古，堪笑驪山稱講武。
直館微臣樂扈隨，太平盛事今親睹。
會看金泥封禪儀，拜章別獻新歌詩。
歌詩何以容易進，爲受文明天子知。
聖節有懷
作者：田錫
朝代：宋

南山晴靄御爐烟，迴望長安白日邊。
率衆謝恩呼萬歲，思歸侍宴已三年。
翠微鐘磬行香寺，紅葉樓臺祝壽筵。
吟想皇州晚來景，雲間宮闕夕陽天。
自勉
作者：田錫
朝代：宋

飄泊年年頗恨身，梁園未到滯咸秦。
上樓獨爲青山立，攬鑑初驚白髮新。
北叟何曾悲失馬，宣尼猶自問迷津。
功名分有終須得，莫强憂愁耗爾神。
花雨比下秦中
作者：田錫
朝代：宋

雨裏飛花片片紅，雨微花亂轉溟濛。
川原何處連天草，簾幕無人半日風。
寂寞劉楨新病後，淒迷莊舄苦吟中。
可堪更是黄昏景，燕冷鶑寒恨想同。
苦寒行
作者：田錫
朝代：宋

昨日北風高，霏霏滿天雪。
千里六出花，六日飛不歇。
深山深一丈，樹木凍欲折。
平地盈數尺，布肆不成列。
覆物生輝光，照人清皎潔。
紫塞羣玉峰，滄溟白銀闕。
篁竹爲琅玕，松風篩玉悄。
官吏來參賀，物情亦感悅。
瘴癘已消除，豐穰及時節。
長吏因疾恚，請假來一月。
病眼爲寒昏，風頭因冷發。
湯藥厭服餌，酒肉悉罷輟。
夾幕映重簾，爐茵與衾袍。
祿粟不憂饑，帑俸無乏絕。
江海主恩深，素餐心激切。
兒童溫且飽，當風泝凜冽。
朝索暖寒酒，暮須湯餠設。
不知有饑寒，燈火夜暖熱。
越人輕活計，舂稅供膏血。
及至風雪時，日給多空竭。
樵蘇與綱捕，負薪冰路滑。
口噤無言語，股慄衣疏葛。
藜藿不充饑，凍餓多不活。
慚惶襦褲恩，徬徨空殞越。
因作苦寒行，聊與兒童說。
茱萸堰泊
作者：田錫
朝代：宋

茱萸堰下泊行舟，初落帆檣暮雨收。
寒水漾煙輕似縠，微雲籠月澹如秋。
登封自惜天涯去，盛事空思國史修。
達曙不眠燈耿耿，寺鐘遥聽在西樓。
華清宮詞
作者：田錫
朝代：宋

繡嶺葱蘢浮瑞氣，雲樓靄闕明珠翠。
禁城緣嶺連九天，一片笙歌如鼎沸。
我恐紫麟丹鳳洲，移於近甸資宸遊。
東將太華爲城雉，北以渭川爲御溝。
又疑西王開月圃，白雲仙都紫雲府。
碧瑶新宮初搆成，借與明皇自爲主。
開元之末天寶初，天下太平方晏如。
萬幾多暇頻遊宴，青門道上馳鑾輿。
長樂岐頭霸陵岸，新豐市井驪山畔。
百里煙波錦繡明，寶馬香車若珠貫。
宮中湯泉瑟瑟文，潺湲長以蘭麝薰。
白玉蓮花蹙飛浪，珠堂繡殿溫如春。
貴妃承恩貌傾國，三千宮女朝霞飾。
謝家有女名阿蠻，歌舞織柔柳無力。
頻喚入宮恩寵厚，金粟臂鐶頒賜得。
秋來嶺上霜月明，光照組練金吾兵。
槐煙柳露咽宮漏，玉笛一轟巖壑驚。
春來嶺下春波綠，夜聽琵琶將理曲。
幽咽輕攏慢撚聲，鸞皇引雛啄珠玉。
嘗記乘輿避暑時，御衣輕似紅蕖絲。
翠輦將遊石渠寺，探得姚崇乘小駟。
往來綠樹影中行，清凉適稱逍遥意。
荔支顔色燕脂紅，生於南海煙瘴中。
南海地遥一萬里，使臣日貢華清宮。
六宮每從鸞輿到，遺珠落翠長安道。
百司既奉玉乘歸，湯宮橫鎖黄金扉。
門戈陛戟旨繡衣，朝鐘暮鼓含清輝。
參差天上朝元閣，往往紫煙飛皓鶴。
至今碧落星宿繁，猶似當時掛珠箔。
西樓殘月歌
作者：田錫
朝代：宋

西樓置酒賓客歡，西樓酒闌夜亦殘。
汪汪月華如玉盤，酒力不禁明月寒。
覽太素新編
作者：田錫
朝代：宋

蜀國香牋似彩霞，裝成近集入京華。
千篇詩好精靈器，百軸文雄俠少誇。
繁富積皇新職貢，妍明春帝曉鶑花。
彤庭何處安排好，李謫仙才稱草麻。
覽韓渥鄭谷詩因呈太素
作者：田錫
朝代：宋

風騷夐古少知音，本色詩人百種心。
順熟合依元白體，清新堪擬鄭韓吟。
搜來健比孤生竹，得處精於百鍊金。
唯我與君相唱和，天機自見不勞尋。
言懷
作者：田錫
朝代：宋

遠山蒼翠滿西樓，亶甲遺風古相州。
春晚落花經雨盡，夜來寒水繞堂流。
詔條靜理無才術，衮職思歸侍冕旒。
吟寄良交若爲意，安眠不得似諸侯。
謝晏公
作者：田錫
朝代：宋

吟成大雅百篇詩，首首清新鑒者誰。
草卷密封先見贈，藥欄斜倚看多時。
意如虎窟難中得，字比雲峰險處奇。
珍重十僧聲價外，江南屈指即吾師。
讀翰林集
作者：田錫
朝代：宋

太白謫仙人，換酒鷫鸘裘。
扁舟弄雲海，聲動南諸侯。
諸侯盡郊迎，葆吹羅道周。
哆目若餓虎，逸翰飛靈虬。
落日青山亭，浮雲黄鶴樓。
浩浩歌謠興，滔滔江漢流。
下交魏王屋，長揖韓荆州。
千載有英氣，蘭君安可儔。
贈別琅邪評事兼寄兩制舊交
作者：田錫
朝代：宋

醴泉少府王評事，秀氣神清好奇異。
讀書擊劍善彈琴，仲容信是青雲器。
我從蜀國來咸秦，長安久客多風塵。
因此移居清渭北，與君在彼初相識。
相識經今二十年，支離契闊長相憶。
去年罷直西掖垣，君亦醴泉方解官。
關中路遥宛丘道，不遠千里來相看。
我忝淮陽知郡事，郡齋喜聞嘉客至。
槐花橫時初到來，菊花開時言欲迴。
主人苦留留不住，爲君采菊登高臺。
高臺臨古道，北走還京秋已老。
白日遠長安，西歸出關天已寒。
神仙作尉道雖在，骨肉爲累心且寬。
與君俱年五十一，老去時光轉堪惜。
況今秋暮冬欲殘，七十唯餘十八年。
未知十八年之間，悲歡得喪與險艱。
到得七十即爲幸，此外浮生何足言。
明日正逢重九日，未忍與君張祖席。
樽前新菊含露滋，茱萸丹實星離離。
茱萸擷芳菊延壽，壽酒滿滿莫固辭。
淮陽郡吏若早替，帝鄉即有相見期。
兩制交朋若相問，爲我勤勤多謝之。
贈宋小著
作者：田錫
朝代：宋

紫皇御天方視事，將擇靈官補仙吏。
金波古殿寒星簾，虹節蜺旌觀就試。
白晰仙人皆尋衣，衣冠森列蟾蜍墀。
寶盤初賜紅霞饌，斗魁挹酒空淋漓。
水精地上宮花折，枝柯渥丹花艷白。
高於建木老於椿，其名仙桂長含春。
又有驪龍長萬尺，波濤爲屋淵爲室。
逆鱗滿頷如鋒鋩，觸之則怒無人當。
旁有明珠夜月光，宛轉炫耀生靈芒。
能探驪珠折得桂，方許驂鸞駕鳳皇，方令碧落爲星郎。
君曾再對珠旒試，君才堪作仙宮吏。
驪珠粲粲蟾枝香，紫煙華綬黄霓裳。
風裝雲馭慣升陟，太霄瀚海嘗翱翱。
願以橫天之鵬爲逸駕，垂天之虹作飛梁。
馳雷走電以驚策，叱風揮雨前啟行。
結水精珮雲錦章，隨君一至於仙鄉。
贈朱玄進士
作者：田錫
朝代：宋

憶昔長安道，與君初相識。
密雲滿天來，不見南山色。
美酒斗十千，一醉情歡然。
胸中雲夢澤，眼底高陽客。
狂呼月華人，撫弄雲和瑟。
揮鞭過渭川，館第相留連。
朝簾杏花露，暮樓楊柳煙。
流輝今六稔，交情益相審。
忽忽披君文，如截機頭錦。
過本生天涯，散金常破家。
東方上書志，高欲凌丹霞。
安能常戚促，雀啄秋田粟。
海路與天遥，鸞皇好相逐。
贈楊臨察
作者：田錫
朝代：宋

昔日長安際會時，客情鄉思兩依依。
金門次第俱升達，雲路高低各奮飛。
御史班資知任重，諫官章綬愧才微。
今來共理藩宣事，自古相逢似此稀。
辯惑篇
作者：田錫
朝代：宋

春樹桃與李，美果終得嘗。
莫樹枳與棘，芒刺還相傷。
君子所樹黨，在擇賢與良。
其黨苟非人，爲禍亦自殃。
蓄者本鉛刀，用欲如干將。
豢者本款段，騁欲侔驌驦。
辨之胡不早，堅冰自履霜。
送僧歸天寧萬年禪院
作者：田錫
朝代：宋

帝里來朝謁，林泉却憶歸。
得詩從史閣，掃石向巖扉。
雲伴離丹闕，猿窺換紫衣。
天台壽昌寺，山水有光輝。
送安儀鳳
作者：田錫
朝代：宋

宣城相送思依依，正是紅蓮菡萏時。
行色迎秋清似畫，別情因景化爲詩。
人離湖水南邊岸，蟬聽槐花北向枝。
天子文明是何地，丹霄岐路莫生疑。
送春
作者：田錫
朝代：宋

花菲菲，柳依依，留春不住送春歸。
春歸何處堪圖畫，春盡江南日暮時。
黄鸝啼多芳草遠，青梅子重楊花飛。
人生三萬六千日，與君復有明年期。
送韓援赴闕
作者：田錫
朝代：宋

逢君南浦落花時，送君南浦草離離。
離魂自與白雲斷，兩槳去時乘夕暉。
昔時漢家稱八使，登車便有澄清意。
吾皇宵旰念黎民，歌詠皇華遣使臣。
昭文館殿選學士，巡撫使名名號新。
二人分得淮南道，人自日邊來既早。
敷宣朝旨達君恩，淮陽父老私有言。
言逢太平歌且舞，利病達聰皆悉聞。
我昔南宮與西掖，後來謫宦爲遷客。
慶澤量移往單州，長淮塗次泊孤舟。
昌黎工部未相識，一見怡然如舊遊。
詩酒論交各相許，何如李白杜工部。
海上往來將月餘，煙波寄詩兼寄書。
書裏情深若江漢，詩中意重若瓊琚。
今說歸京忍輕別，別夜波光蕩明月。
若到朝廷話鄙夫，爲說子牟心戀闕。
闕下交游憶者誰，翰林蘇畢韓損之。
憑君與達相思意，夢向金鑾欵北扉。
進瑞雪歌
作者：田錫
朝代：宋

聖德昭彰動天地，歲歲豐穰爲上瑞。
明年有閏節氣遲，冬深有雪方及時。
三農但喜及時雪，天心帝力豈得知。
臣忝頌條居近輔，勸課農桑理輿賦。
宛丘之下爲封部，宣布皇恩愧襦褲。
王澤流而有頌聲，因而拜手獻歌行。
歌云歲云暮兮日云暮，白雲初向斜陽度。
斜陽韜掩雲舒布，慘慘陰風生北戶。
風來带得霏霏花，花輕片片如瓊葩。
凍黏寒綴紛交加，陌上逡巡鋪玉沙。
琪樹瑶臺相間出，落梅墮絮初堆積。
映箔橫沾翡翠紋，拂窗斜度瑠璃隙。
飄飄千里度龍山，袤丈蕭關與玉關。
海上銀臺對金闕，水精簾櫳鑒明月。
萬年枝上夜輝光，上林先似梨花發。
黎元有望既滿望，手足舞之而蹈之。
因思去歲在京師，國家將議改元時。
時雪未呈盈尺瑞，百神奔走應禱祈。
海風吹起澄江練，織女金刀碎裁剪。
剪作天花撒翠微，茫茫六合生光輝。
明月宮中玉臼杵，霜兔擣藥雲母飛。
風篩乍似琅玕寶，翔鸞飛下啄瑶墀。
金門廊廡龍尾道，賀雪千官趁朝早。
吾皇爲喜表豐年，六出飛花不令掃。
樞相侍臣初奉宣，宣赴中書賜御筵。
光祿移厨供玉饌，上樽賜酒中官勸。
宣令不醉不得歸，席上仍令各賦詩。
詩成封進同奏謝，御制歌行競傳寫。
拜舞歡呼感聖明，千年遭遇作門生。
微臣忝幸在兩制，得以歌詩樂太平。
而今出典淮陽郡，組綬輝華佩金印。
才微任重副憂勤，履薄臨深守廉慎。
聖人德澤如陽春，陽春及物無不均。
微臣懷抱如葵藿，葵藿向陽堪喻身。
今因瑞雪獻歌詠，西垣再願縯絲綸。
郡中遣意寄友人
作者：田錫
朝代：宋

谿雲澹澹浪悠悠，十二州中最小州。
花落喜過流水寺，月明懶下看潮樓。
藥欄梅潤秋重換，棋局松陰夜不收。
吟寄故人如借問，釣魚磯在海西頭。
郡樓書懷
作者：田錫
朝代：宋

館殿嘗爲侍從臣，出分憂寄牧黎民。
時平事簡多公暇，樓迥風清欲暮春。
樹杪壺關千嶂疊，天邊漳水綠波新。
帝鄉永日憑欄望，心羨浮雲向紫宸。
郡齋書事
作者：田錫
朝代：宋

江天短景莫相催，三度逢花折早梅。
仙棹遠歸思李郭，廬山高會憶宗雷。
林端忽見孤雲出，池上欣聞好客來。
昨夜月明霜更苦，卷簾黄葉滿青苔。
酬宋湜賈黄中二學士菊花之什兼呈諸廳學士
作者：田錫
朝代：宋

靖節先生曾賞菊，東籬有霜花正開。
翰林主人共賞菊，北門吟詠有餘才。
一唱再和才力健，兼金酬以瑛瓊瑰。
善歌使人繼其志，遠寄淮陽知郡吏。
淮陽郡中方燕居，跪讀重緘尺素書。
中有五章章八句，復有三章同一處。
五章千葉菊花詞，一章副翰學士詩。
一章酬和季左司。
人前再讀與三復，人從日邊初到時。
歛手先問諸學士，駭目乍闚文字奇。
兩制別來今已久，朝寄苑丘權太守。
眼底唯嫌簿領繁，耳冷不聞騷雅言。
重陽錫宴不得與，湛露空思奉至尊。
忽捧新詩若爲意，聞詩勝得千金賜。
受知益感恩顧深，吟賞請言清麗致。
清如玉樹生天風，麗若露花開錦宮。
水精盤中置明月，絳火珊瑚枝葉紅。
珍則難酬青玉案，文律詞鋒併化工。
因事喻懷堪自惜，神化丹青與刀尺。
丹青暈淡刀尺裁，先春雪中生早梅。
春饒桃李及時發，牡丹占斷芳菲來。
芍藥羞人嬌且妬，玫瑰倚欄笑欲語。
帝里春從何處歸，巫山雨散朝雲飛。
遺紅墮翠歸天下，不失年年三月期。
天生百卉各有時，彼何太盛此何遲。
兼葭蒼蒼凝白露，西風蕭蕭向秋暮。
月華籬落有霜華，映籬叢薄生黄花。
花寒葉冷無蜂蝶，固無寶馬與香車。
每因九月當重九，暫時采擷浮樽酒。
金鈿浮動萬歲盃，爲君慶祝南山壽。
菊不能言爲作歌，金壺酒傾生綠波。
重臺千葉若堪賞，栽培好近金鑾坡。
酬桐廬知縣刁衎歌
作者：田錫
朝代：宋

詔守江西新定郡，二年撫俗誰相問。
白浪青山繞郡城，卧理煙霞稱嘉遯。
帝鄉迢迢天一涯，子牟戀闕人不知。
慷慨情懷何企慕，宋璟政事杜牧詩。
六縣萬家人輯睦，魚鹽利人茶貨足。
公家事簡案牘稀，芳草疏籬映空獄。
楊柳湖邊觀釣魚，芙蓉池上靜看書。
優游天爵浩然性，貴如三入承明廬。
靖節先生來訪我，欣然延入皇堂坐。
歛襟欲坐先發言，捧出尺書雙袖間。
七軸好詞同跪授，儒雅禮豐情意厚。
主人識鑒非延陵，金石何煩榮固陋。
且置瓊瑶未暇看，高談如綺有餘歡。
黄鸝百囀天欲暮，客去斜陽已半軒。
焚香道院無人到，風花拂几收真誥。
却取文編一一看，南朝體制多淵奧。
兩軸七字五字詩，珠貫纍纍樂府詞。
古於禪月畫羅漢，麗於范蠡進西施。
議論精微窮理窟，賦詠升高能體物。
一篇序送周子通，飄飄思若翻冥鴻。
自有滄浪高尚志，因人命筆生詞鋒。
嘗聞水國清輝殿，曾事吳王侍文宴。
田園未遂歸去來，嚴子臺邊知一縣。
古人窮則善一身，達則惠澤如陽春。
一邑生靈如受賜，何須兼濟方爲貴。
金門吏隠能安身，何必棄官爲逸人。
桐廬山水幸堪賞，歌詩酬唱且相親。
酬陳處士詠雪歌
作者：田錫
朝代：宋

潁川處士情高古，閑卧煙霞向南浦。
忘却簞瓢陋巷貧，耽嗜琴書醉歌舞。
昨日西風生凜冽，江天慘慘陰雲結。
雲色蒼黄千里同，晚來旋旋飛輕雪。
寒條黏綴生梨花，梅飄絮蕩相交加。
危樓粉飾軒窗冷，橫橋玉碾欄干斜。
高人嘯傲吟情動，醉拾江毫呵曉凍。
狂才意度若元白，滿牋靈怪如麟鳳。
因遣橘僮封寄余，門者稱有陳君書。
殿開詠雪六十字，水晶盤中明月珠。
字字纍纍可編貫，句句綿綿意不斷。
恨無瑛瓊奉報酬，勝得美人錦繡段。
君不聞吾皇在上致太平，地不藏珍天降靈。
時聞刺吏奏河清，又報諸侯賀景星。
君心幸有經綸術，休向江湖隠聲迹。
雲眠雪嘯意雖高，爭似金鑾侍赭袍。
不民虹綸十二犗，明月爲鉤釣臣鼇。
醉題紅葉
作者：田錫
朝代：宋

拾筆閑題紅葉時，醉容相向亦相宜。
塞垣風勁應吹盡，江國霜微想半衰。
嫌聽滿階鳴夜雨，曾看臨水映疏籬。
春光不許長如此，旋放寒梅嫩柳枝。
采蓮曲
作者：田錫
朝代：宋

南谿秋水深淪漣，南村美人來采蓮。
蓮花灼灼葉田田，芳桂輕橈蘭作船。
采采紅蓮幾成束，蓮枝交衮相撐綠。
蓮蕊滿衣金粉撲，蓮子爲盃葉爲足。
唱歌相並畫舸舷，願得采賢如采蓮。
樊姬昔時進燕趙，幾人精彩朝霞鮮。
中有二人賢於己，柔明婉順君王前。
堪嗤羊侃錦繡妾，艷歌留怨朱絲弦。
釣臺懷古
作者：田錫
朝代：宋

閑讀銘詞掃綠苔，溪邊永日自徘徊。
白雲遺迹今親到，青史高名不可陪。
千古煙霞爲己有，一竿風月避誰來。
松巔老鶴應相識，時唳和風下釣臺。
除夜
作者：田錫
朝代：宋

紅燭除花酒滿巵，繞廓風細動簾帷。
已從半夜分春漏，即是平明受歲時。
或省轉官因大慶，元正立仗憶丹墀。
吟思何日承宣召，却得金門和御詩。
雉媒
作者：田錫
朝代：宋

東風麥壟青，白日桑陰清。
一雉欲媒衆，衆雉無猜情。
五步一飲啄，十步一飛鳴。
闇中觸駭機，鏃發如流星。
洞徹羽毛質，低摧錦繡翎。
却宛若召客，子常非好兵。
讒言既交搆，禍難即隨生。
齊王聽遊說，韓信急功名。
三軍雖罷戍，一命遽遭烹。
古來不疑地，悔吝堪相驚。
離懷
作者：田錫
朝代：宋

離懷如醉復如癡，脈脈無言不展眉。
秋草空牽幽意在，征軒疑有斷魂隨。
殘星更漏門開處，斜月簾櫳酒醒時。
此恨誰能解消遣，因題紅葉偶成詩。
題天竺寺
作者：田錫
朝代：宋

三月楊花撲馬飛，聯鑣來欵白雲扉。
湖邊鐘磬含清籟，樹杪樓臺靄翠微。
野景留人狂欲住，春光啼鳥勸思歸。
萋萋芳草重迴首，十里松門照落暉。
風箏歌
作者：田錫
朝代：宋

白蘋洲暖春風生，畫樓檻上銀箏鳴。
鏗鏘節奏急復慢，空中一部天樂聲。
三十六宮深窈窕，繡楣藻井光相照。
十三弦上千般聲，朝靄微吟暮煙嘯。
夜來親向月中聞，繁音錯節何紛紜。
碎如鸞鈴與珂珮，巫山隊仗迎湘君。
晚來金屋愁微雨，風細箏聲不全舉。
依希嬪妾怕人知，啾啾切切私相語。
洪纖斷續何所拘，鳳凰著對飛鸞孤。
梧桐枝邊泊未穩，琅玕島上鳴相呼。
有時主奏俄中絕，宮商斗頓如刀截。
杏花露重鴛鴦寒，空見如霜滿庭月。
有時半日全無風，一一暮天樓閣紅。
唯聞鳥雀啄弦上，暖珠寒玉何玲瓏。
清音朝朝與暮暮，誤聲不管周郎顧。
祗嫌雅鄭交奏時，寶鐸丁冬闇相妬。
鬻冰詠
作者：田錫
朝代：宋

赫日生炎暉，鬻冰言及時。
邀利有得色，冰消俄若遺。
兩失俱無猜，雖悔安可追。
仁惠當務遠，勿使失其宜。
七里滩
作者：田锡
朝代：宋

清泚寒流走白沙，钓台苍翠远嵯峨。
隔溪人语穿芳树，旁岸鱼跳落浅莎。
几处上源堪涉渡，有时野艇併来过。
秋声不尽吟诗意，七里潺湲奈尔何。
七里滩
作者：田锡
朝代：宋

清泚寒流走白沙，钓台苍翠远嵯峨。隔溪人语穿芳树，旁岸鱼跳落浅莎。几处上源堪涉渡，有时野艇并来过。秋声不尽吟诗意，七里潺湲奈尔何。
三月二十八日书怀
作者：田锡
朝代：宋

惜春将尽自徘徊，巷馆残阳户半开。芳树更无莺舌语，故巢空有燕归来。音书杜绝家千里，愁愤消磨酒一杯。地狭长沙何所适，行谣方忆摘杨梅。
三月二十八日书怀
作者：田锡
朝代：宋

惜春将尽自徘徊，巷馆残阳户半开。
芳树更无鶑舌语，故巢空有燕归来。
音书杜绝家千里，愁愤消磨酒一杯。
地狭长沙何所适，行谣方忆摘杨梅。
中夜闻泉
作者：田锡
朝代：宋
体裁：七言律诗

昨日西山野外通，声如秋雨带松风。谁怜邺下重城夜，却似江南廨署中。烛烬垂花飘砚席，月华凝雪映帘栊。此时新得潺湲听，吟咏狂思学谢公。
乾明节祝圣寿
作者：田锡
朝代：宋

百辟欢呼降诞辰，金樽献酒愿千春。延年不假丹砂效，亨寿全由圣德新。古物进来兼药鼎，画图呈处有仙人。君恩若赏歌诗意，应念甘泉侍从臣。生日称觞自六宫，香焚甲观画堂中。太平历数归英主，上寿年龄属圣躬。玉树有花因瑞雪，钧天呈曲在虚空。三公进贺祯祥事，先奏河清达帝聪。吾皇享福自无涯，百辟称觞礼数加。韶乐揭天如上界，炉香映日似轻霞。空中紫气圆成盖，海上蟠桃暖放花。感应圣人千万寿，神仙日月属官家。皇朝令节号乾明，万国嘻嘻若大庭。多士进诗随禹贡，千官献酒祝尧龄。天香晓降闻仙乐，南海秋来见寿星。黎庶更思瞻盛礼，待封日观禅云亭。鸾杯进酒近天颜，拜舞风清响佩环。瑞日正高重御宴，摵鞭才定再催班。霓旌绛节仙家乐，金阙银台海上山。绮陌晓来回望处，建章楼阁紫云间。圣节祥烟蔼御炉，殿庭严肃响山呼。赭袍日照来天上，玉佩风清侍座隅。古字数行仙药诀，鲛绡十幅寿星图。远方拜表来朝贡，兼贺虹流电绕枢。汉家台榭与天通，甲观苍苍紫气中。佳节夜来宣受贺，寿杯朝进祝延洪。管弦嘈囋惊花发，同日晴和向雪融。宴次宫鹦忽飞过，随呼万岁语玲珑。君王降诞继陶唐，每至嘉辰睹异祥。宫树晓来生瑞露，金门夜半有天香。皇亲朝觐随章奏，中使颁宣散道场。万国人臣皆悦乐，巍巍圣德自无疆。庆诞长生宝殿中，非烟五色覆诸宫。酒为天禄资君寿，曲奏霓裳乐帝聪。悲翠帘前云气紫，珊瑚枝上雪花红。太平天子闻称贺，先喜年年过岁丰。圣节思归会帝京，得随班列祝文明。河清见底为嘉瑞，海水无波表太平。月夜忽闻仙乐奏，宫中时有彩云生。诗成拜表同封进，愿继词臣雅韵声。日上扶桑第一枝，东方楼阁曙光时。万邦将启乾明宴，两制应宣御制诗。乐感羽毛皆率舞，神和福禄自来宜。谏垣班列天颜近，暂乞归朝侍玉墀。河朔虽云近帝乡，时逢庆诞祝君王。身心常在三清路，晓夕先装一炷香。圣寿如山随地久，恩光似日与天长。策臣所贵无他物，唯献新诪十九章。
乾明节祝圣寿·其一
作者：田锡
朝代：宋

百辟欢呼降诞辰，金樽献酒愿千春。延年不假丹砂效，亨寿全由圣德新。古物进来兼药鼎，画图呈处有仙人。君恩若赏歌诗意，应念甘泉侍从臣。
乾明节祝圣寿·其七
作者：田锡
朝代：宋

汉家台榭与天通，甲观苍苍紫气中。佳节夜来宣受贺，寿杯朝进祝延洪。管弦嘈囋惊花发，同日晴和向雪融。宴次宫鹦忽飞过，随呼万岁语玲珑。
乾明节祝圣寿·其三
作者：田锡
朝代：宋

吾皇享福自无涯，百辟称觞礼数加。韶乐揭天如上界，炉香映日似轻霞。空中紫气圆成盖，海上蟠桃暖放花。感应圣人千万寿，神仙日月属官家。
乾明节祝圣寿·其五
作者：田锡
朝代：宋

鸾杯进酒近天颜，拜舞风清响佩环。瑞日正高重御宴，摵鞭才定再催班。霓旌绛节仙家乐，金阙银台海上山。绮陌晓来回望处，建章楼阁紫云间。
乾明节祝圣寿·其六
作者：田锡
朝代：宋

圣节祥烟蔼御炉，殿庭严肃响山呼。赭袍日照来天上，玉佩风清侍座隅。古字数行仙药诀，鲛绡十幅寿星图。远方拜表来朝贡，兼贺虹流电绕枢。
乾明节祝圣寿·其十一
作者：田锡
朝代：宋

日上扶桑第一枝，东方楼阁曙光时。万邦将启乾明宴，两制应宣御制诗。乐感羽毛皆率舞，神和福禄自来宜。谏垣班列天颜近，暂乞归朝侍玉墀。
乾明节祝圣寿·其四
作者：田锡
朝代：宋

皇朝令节号乾明，万国嘻嘻若大庭。多士进诗随禹贡，千官献酒祝尧龄。天香晓降闻仙乐，南海秋来见寿星。黎庶更思瞻盛礼，待封日观禅云亭。
代书呈苏易简学士希宠和见寄以便题之于郡斋也
作者：田锡
朝代：宋

金殿尝闻金口言，词臣官职是神仙。
三年偶忝西垣职，致身似得文章力。
感激思酬圣主恩，危言所以难缄默。
出入金门与玉堂，屡因狂直拜封章。
御戎救旱无上策，言词不足动君王。
改官出职归郎署，粉围正秩惭叨据。
仍命淮阳颁诏条，元正不得与趋朝。
中书舍人捧宝策，加美徽称尊帝尧。
大明殿裏上寿酒，翰林学士先羣寮。
独有淮阳知郡吏，为典郡符蒙借紫。
閤门引谢正衙辞，撰日忽忽办行李。
都门柳色早春天，繁台寺中排祖筵。
离杯满劝不惜醉，醉别上马魂黯然。
客心易感须如是，迴思故国三千里。
子云相如俱蜀人，我今五十君青春。
春秋鼎盛正清贵，我年渐似下坡轮。
下车犹未踰期月，官舍初经禁烟节。
残阳乍听吹角声，台榭梨花簇香雪。
独酌不欢何所为，孤怀无绪怀己知。
十八学士相念否，应笑骨凡格且卑。
地仙敢言谪仙宦，海槎却有上天时。
陈州去京地不远，莫惜音书来慰勉。
若得工夫可作歌，歌中言语不厌多。
毕三情旨颇似我，向二宋四及李大。
请与副阁王舍人，呈似此歌希唱和。
代书呈苏易简学士希宠和见寄以便题之于郡斋也
作者：田锡
朝代：宋

金殿尝闻金口言，词臣官职是神仙。三年偶忝西垣职，致身似得文章力。感激思酬圣主恩，危言所以难缄默。出入金门与玉堂，屡因狂直拜封章。禦戎救旱无上策，言词不足动君王。改官出职归郎署，粉围正秩惭叨据。仍命淮阳颁诏条，元正不得与趋朝。中书舍人捧宝策，加美徽称尊帝尧。大明殿里上寿酒，翰林学士先群寮。独有淮阳知郡吏，为典郡符蒙借紫。閤门引谢正衙辞，撰日忽忽办行李。都门柳色早春天，繁台寺中排祖筵。离杯满劝不惜醉，醉别上马魂黯然。客心易感须如是，回思故国三千里。子云相如俱蜀人，我今五十君青春。春秋鼎盛正清贵，我年渐似下坡轮。下车犹未踰期月，官舍初经禁烟节。残阳乍听吹角声，台榭梨花簇香雪。独酌不欢何所为，孤怀无绪怀己知。十八学士相念否，应笑骨凡格且卑。地仙敢言谪仙宦，海槎却有上天时。陈州去京地不远，莫惜音书来慰勉。若得工夫可作歌，歌中言语不厌多。毕三情旨颇似我，向二宋四及李大。请与副阁王舍人，呈似此歌希唱和。
代牡丹酬答
作者：田锡
朝代：宋

舒元舆是赋家流，我有余研不尽收。
今日谢君贻好句，恨无双佩略相酬。
神仙见谪情虽薄，风雨相轻恨未休。
为报悦人须以礼，不同苏小耐惭羞。
代牡丹酬答
作者：田锡
朝代：宋

舒元舆是赋家流，我有馀研不尽收。今日谢君贻好句，恨无双佩略相酬。神仙见谪情虽薄，风雨相轻恨未休。为报悦人须以礼，不同苏小耐惭羞。
促织
作者：田锡
朝代：宋
体裁：七言律诗

西风袅袅欲昏黄，草木萧萧绿翅凉。闇傍远灯催络纬，独经遥夜伴啼螀。露濡虫纲丝潜断，月照澄江练有光。几处疏砧红叶寺，谁怜弄杼不成章。
倚柱吟
作者：田锡
朝代：宋
体裁：古风

暮春惨惨黄昏雨，零落樱桃斜掩户。未张灯火帘幕深，楼阁巢寒闻燕语。昔时常说长安好，而今厌走长安道。苏秦辨说长卿才，自笑功名胡不早。人悄悄，倚柱时，情脉脉，无人知。怜春惜远情不尽，斜雨兼花闇湿衣。
倚楼
作者：田锡
朝代：宋

西楼吟倚若为情，情似浮云处处生。翠叠乱山千里阔，红翻晴叶一川明。散分野色渔村小，斜衬秋光雁阵横。回望帝乡归未得，芦花如雪绕江城。
倚楼
作者：田锡
朝代：宋

西楼吟倚若为情，情似浮云处处生。
翠迭乱山千里阔，红翻晴叶一川明。
散分野色渔村小，斜衬秋光雁阵横。
迴望帝乡归未得，芦花如雪绕江城。
偶题因怀张王二谏议
作者：田锡
朝代：宋

理郡三年政未闻，孤城僻在浙江濆。
金门路远书难寄，水国吟余日又曛。
半夜啼猿千里客，数峰残雪一溪云。
诗中赢得为官况，不让樊川杜使君。
偶题因怀张王二谏议
作者：田锡
朝代：宋

理郡三年政未闻，孤城僻在浙江濆。金门路远书难寄，水国吟馀日又曛。半夜啼猿千里客，数峰残雪一溪云。诗中赢得为官况，不让樊川杜使君。
元日
作者：田锡
朝代：宋
体裁：七言律诗

去年元会立班时，簪绂光辉与礼仪。今日洺川逢岁旦，延留宾客乐昌期。朝云暖润轻阴散，晚日融明瑞景迟。遥念皇州春色早，宫花欲发万年枝。
冬夕书事
作者：田锡
朝代：宋

堪嗤栖屑客长安，风雪加添近腊寒。江笔呵来书字淡，孤灯挑尽向窗残。十年苦思诗千首，一夕回肠事万端。家住天涯归未得，岭梅江蓼自辛酸。
冬夕书事
作者：田锡
朝代：宋

堪嗤栖屑客长安，风雪加添近腊寒。
江笔呵来书字淡，孤灯挑尽向窗残。
十年苦思诗千首，一夕迴肠事万端。
家住天涯归未得，岭梅江蓼自辛酸。
千金答漂母行
作者：田锡
朝代：宋
体裁：古风

止水明沈沈，鉴貌未鉴心。凡凤舞跄跄，知声未知音。楚王欲图霸，不识韩淮阴。淮阴漂母家，独得千黄金。
华清宫词
作者：田锡
朝代：宋

绣岭葱茏浮瑞气，云楼霭阙明珠翠。禁城缘岭连九天，一片笙歌如鼎沸。我恐紫麟丹凤洲，移于近甸资宸游。东将太华为城雉，北以渭川为御沟。又疑西王开月圃，白云仙都紫云府。碧瑶新宫初搆成，借与明皇自为主。开元之末天宝初，天下太平方晏如。万几多暇频游宴，青门道上驰銮舆。长乐岐头霸陵岸，新丰市井骊山畔。百里烟波锦绣明，宝马香车若珠贯。宫中汤泉瑟瑟文，潺湲长以兰麝薰。白玉莲花蹙飞浪，珠堂绣殿温如春。贵妃承恩貌倾国，三千宫女朝霞饰。谢家有女名阿蛮，歌舞织柔柳无力。频唤入宫恩宠厚，金粟臂镮颁赐得。秋来岭上霜月明，光照组练金吾兵。槐烟柳露咽宫漏，玉笛一轰岩壑惊。春来岭下春波绿，夜听琵琶将理曲。幽咽轻拢慢撚声，鸾皇引雏啄珠玉。尝记乘舆避暑时，御衣轻似红蕖丝。翠辇将游石渠寺，探得姚崇乘小驷。往来绿树影中行，清凉适称逍遥意。荔支颜色燕脂红，生于南海烟瘴中。南海地遥一万里，使臣日贡华清宫。六宫每从鸾舆到，遗珠落翠长安道。百司既奉玉乘归，汤宫横锁黄金扉。门戈陛戟旨绣衣，朝钟暮鼓含清辉。参差天上朝元阁，往往紫烟飞皓鹤。至今碧落星宿繁，犹似当时挂珠箔。
华清宫词
作者：田锡
朝代：宋

绣岭葱茏浮瑞气，云楼霭阙明珠翠。
禁城缘岭连九天，一片笙歌如鼎沸。
我恐紫麟丹凤洲，移于近甸资宸游。
东将太华为城雉，北以渭川为御沟。
又疑西王开月圃，白云仙都紫云府。
碧瑶新宫初构成，借与明皇自为主。
开元之末天宝初，天下太平方晏如。
万几多暇频游宴，青门道上驰銮舆。
长乐岐头霸陵岸，新丰市井骊山畔。
百里烟波锦绣明，宝马香车若珠贯。
宫中汤泉瑟瑟文，潺湲长以兰麝熏。
白玉莲花蹙飞浪，珠堂绣殿温如春。
贵妃承恩貌倾国，三千宫女朝霞饰。
谢家有女名阿蛮，歌舞织柔柳无力。
频唤入宫恩宠厚，金粟臂镮颁赐得。
秋来岭上霜月明，光照组练金吾兵。
槐烟柳露咽宫漏，玉笛一轰岩壑惊。
春来岭下春波绿，夜听琵琶将理曲。
幽咽轻拢慢捻声，鸾皇引雏啄珠玉。
尝记乘舆避暑时，御衣轻似红蕖丝。
翠辇将游石渠寺，探得姚崇乘小驷。
往来绿树影中行，清凉适称逍遥意。
荔支颜色燕脂红，生于南海烟瘴中。
南海地遥一万里，使臣日贡华清宫。
六宫每从鸾舆到，遗珠落翠长安道。
百司既奉玉乘归，汤宫横锁黄金扉。
门戈陛戟旨绣衣，朝钟暮鼓含清辉。
参差天上朝元阁，往往紫烟飞皓鹤。
至今碧落星宿繁，犹似当时挂珠箔。
即事
作者：田锡
朝代：宋

残花飞尽留芳草，萦寞孤怀话未能。
天气暄寒犹未定，春衫脱着自无凭。
荔枝结子思南越，湖水宜茶忆竟陵。
看是清和时又过，林亭何处度炎蒸。
即事
作者：田锡
朝代：宋

残花飞尽留芳草，萦寞孤怀话未能。天气暄寒犹未定，春衫脱著自无凭。荔枝结子思南越，湖水宜茶忆竟陵。看是清和时又过，林亭何处度炎蒸。
句
作者：田锡
朝代：宋

下车逢岁岁旱，祷庙望秋成。火轮转曈眬，赤日弥高明。稻苗已枯死，麦垄不堪耕。自知不是明时用，烂额焦头力谩多。郭璞书台古钓湾。高高百里一屈盘，八十四盘青云端。诸峰居蜀右，夕翠染巴东。
句·其一
作者：田锡
朝代：宋

下车逢岁岁旱，祷庙望秋成。火轮转曈眬，赤日弥高明。稻苗已枯死，麦垄不堪耕。
句·其一
作者：田锡
朝代：宋

下车逢岁岁旱，祷庙望秋成。
火轮转曈眬，赤日弥高明。
稻苗已枯死，麦壠不堪耕。
句·其三
作者：田锡
朝代：宋

郭璞书台古钓湾。
句·其二
作者：田锡
朝代：宋

自知不是明时用，烂额焦头力谩多。
句·其五
作者：田锡
朝代：宋

诸峰居蜀右，夕翠染巴东。
句·其四
作者：田锡
朝代：宋

高高百里一屈盘，八十四盘青云端。
吟情
作者：田锡
朝代：宋

风月心肠别有情，灵台珠玉气常清。微吟暗触天机骇，雅道因随物象生。春是主人饶荡逸，酒为欢伯伴纵横。莫嫌宫体多淫艳，到底诗狂罪亦轻。
吟情
作者：田锡
朝代：宋

风月心肠别有情，灵台珠玉气常清。
微吟暗触天机骇，雅道因随物象生。
春是主人饶荡逸，酒为欢伯伴纵横。
莫嫌宫体多淫艷，到底诗狂罪亦轻。
呈杨侍郎
作者：田锡
朝代：宋

权分忧寄理漳滨，惠化何及相民。
条奏事宜思復古，兴修风教望还淳。
静当细雨初封印，吟对余花自送春。
清蚊好陪池上酌，故人情分最相亲。
呈杨侍郎
作者：田锡
朝代：宋

权分忧寄理漳滨，惠化何曾及相民。条奏事宜思复古，兴修风教望还淳。静当细雨初封印，吟对馀花自送春。清蚊好陪池上酌，故人情分最相亲。
和太素早春书事忆游京国
作者：田锡
朝代：宋
体裁：七言律诗

新年吟咏喜经旬，金粟山边渭水滨。微雪尚妨天气暖，衰林先让鸟声春。牵情但恨梅花谢，醒酒空思桂蠹辛。深感相将游汴水，梦中杨柳已迷人。
和太素春书
作者：田锡
朝代：宋

风幡轻细翠悠扬，楼阁轻寒水满塘。
柳絮微烟吟思足，梨花淡月睡魂香。
江山似画怜湘浦，鱼笋尝新忆华肠。
早是春阴忆无頼，可堪中酒恶情阳。
和太素春书
作者：田锡
朝代：宋

风幡轻细翠悠飏，楼阁轻寒水满塘。柳絮微烟吟思足，梨花淡月睡魂香。江山似画怜湘浦，鱼笋尝新忆华肠。早是春阴忆无赖，可堪中酒恶情阳。
和安仪凤
作者：田锡
朝代：宋
体裁：七言律诗

水国迎凉暑气消，思清吟啸语雄豪。远如海树黄云晓，健比秋风白浪高。酬答愧无明月佩，纵横争及解牛刀。和诗送别昭亭路，何似金銮夺锦袍。
和宋太玄腊日
作者：田锡
朝代：宋
体裁：七言律诗

逢腊欣酬吟咏才，已知春色向人来。口脂润逐银罂赐，百药香随钿合开。梁苑辞臣堪赋雪，寿阳公主好妆梅。更怜罢猎归侵夜，重对歌筵红烛台。
和朱玄进士对雪
作者：田锡
朝代：宋

风回玉宇拂窗栏，欲晚层城科峭寒。含月有光吟不尽，著烟无迹画方难。江春南国兼梅落，塞腊西山向竹残。何处多情偏入赏，狂随舞袖绕杯盘。
和朱玄进士对雪
作者：田锡
朝代：宋

风迴玉宇拂窗栏，欲晚层城科峭寒。
含月有光吟不尽，着烟无迹画方难。
江春南国兼梅落，塞腊西山向竹残。
何处多情偏入赏，狂随舞袖遶杯盘。
和温仲舒寄赠
作者：田锡
朝代：宋
体裁：七言律诗

桐江秋水锦鳞肥，闲钓烟波是见机。野步共游芳草径，吟情对启白云扉。醉来拾笔题红叶，睡觉凭栏望翠微。官满替人如未到，蒹葭玉树且相依。
和温仲舒感怀
作者：田锡
朝代：宋

郡斋松盖翠斜攲，客至鸣琴汎酒卮。江上正当摇落景，天涯空惜太平时。寻残幽谷春难到，兰茂深林众岂知。上国三千王百里，杨梅熟日是归期。
和温仲舒感怀
作者：田锡
朝代：宋

郡斋松盖翠斜欹，客至鸣琴泛酒巵。
江上正当摇落景，天涯空惜太平时。
寻残幽谷春难到，兰茂深林众岂知。
上国三千王百里，杨梅熟日是归期。
和温仲舒残春遣怀
作者：田锡
朝代：宋

丹阙年来奏贺频，金舆侍从望东巡。越王江上重回首，严子台边再送春。水国山川怡道性，花时琴酒悦吟神。烟霞肯欲留君往，宰相方谋用故人。
和温仲舒残春遣怀
作者：田锡
朝代：宋

丹阙年来奏贺频，金舆侍从望东巡。
越王江上重迴首，严子台边再送春。
水国山川怡道性，花时琴酒悦吟神。
烟霞肯欲留君往，宰相方谋用故人。
圣方平戎歌
作者：田锡
朝代：宋

玉关秋早霜飞速，代马新羁逞南牧。胡人背信窥汉边，刻箭为书召戎族。渔阳烽火照甘泉，疆吏飞笺至御前。睿谋英武何神速，銮舆自欲平三边。百万羽林随驾出，杀气皇威先破敌。贼臣丧阵遽奔逃，漳水波清因驻跸。宫锦战袍花斗新，绣鞯珠络金麒麟。天颜威武不可犯，垂鞭按辔视群臣。金吾队仗如鳞萃，环卫旌旗径千里。汉皇曾上单于台，壮心磊落侔风雷。比量英武不足数，圣文神武双全才。势可驱山塞沧海，紫气逶迤龙凤盖。金花簇敛若星罗，宝细乘舆翼云旆。涂山禹帝戮防风，涿鹿蚩尤死战锋。锋铓俱染玄黄血，争如不陈而成功。示暇皇欢有馀意，御笔题诗饶绮思。翰林承旨先受宣，西掖词臣及近侍。诏命交酬继和来，君臣道合何如是。和气感天天地宁，日融瑞景笼八纮。风生旗旆翻龙凤，霜严鼓角喧雷霆。海神来受军门职，太上祷兵尊帝德。牢笼万国顿天纲，天纲恢恢恩信广。胡儿溃散何比之，大明升空逃魍魉。漳川地阔霜草平，合闱会猎布天兵。六师雄勇一百万，六班侍卫交纵横。铁衣间耀金锁甲，鼓旗杂错枪刀鸣。霓旌似系单于颈，猎骑如破匈奴营。雕鹗狰狞搦狐兔，花骢跃龙骄在御。弓圆明月金镞飞，妖狐中镞骇天机。兵师会合如波注，山呼万岁震边陲。东海为樽盛美酒，斟酌酒浆掺北斗。鸾刀割肉若邱陵，军声汹如狮子吼。三公拜舞百辟随，鸣珂飞鞚星离离。云舒二十有四纛，传宣罢猎整鱼丽。胜气威声压千古，堪笑骊山称讲武。直馆微臣乐扈随，太平盛事今亲睹。会看金泥封禅仪，拜章别献新歌诗。歌诗何以容易进，为受文明天子知。
圣方平戎歌
作者：田锡
朝代：宋

玉关秋早霜飞速，代马新羁逞南牧。
胡人背信闚汉边，刻箭为书召戎族。
渔阳烽火照甘泉，疆吏飞笺至御前。
睿谋英武何神速，銮舆自欲平三边。
百万羽林随驾出，杀气皇威先破敌。
贼臣丧阵遽奔逃，漳水波清因驻跸。
宫锦战袍花斗新，绣鞯珠络金麒麟。
天颜威武不可犯，垂鞭按辔视羣臣。
金吾队仗如鳞萃，环卫旌旗径千里。
汉皇曾上单于台，壮心磊落侔风雷。
比量英武不足数，圣文神武双全才。
势可驱山塞沧海，紫气逶迤龙凤盖。
金花簇敛若星罗，宝细乘舆翼云旆。
涂山禹帝戮防风，涿鹿蚩尤死战锋。
锋铓俱染玄黄血，争如不陈而成功。
示暇皇欢有余意，御笔题诗饶绮思。
翰林承旨先受宣，西掖词臣及近侍。
诏命交酬继和来，君臣道合何如是。
和气感天天地宁，日融瑞景笼八纮。
风生旗旆翻龙凤，霜严鼓角喧雷霆。
海神来受军门职，太上祷兵尊帝德。
牢笼万国顿天纲，天纲恢恢恩信广。
胡儿溃散何比之，大明升空逃魍魉。
漳川地阔霜草平，合闱会猎布天兵。
六师雄勇一百万，六班侍卫交纵横。
铁衣间耀金锁甲，鼓旗杂错枪刀鸣。
霓旌似系单于颈，猎骑如破匈奴营。
鵰鹗狰狞搦狐兔，花骢跃龙骄在御。
弓圆明月金镞飞，妖狐中镞骇天机。
兵师会合如波注，山呼万岁震边陲。
东海为樽盛美酒，斟酌酒浆掺北斗。
鸾刀割肉若邱陵，军声汹如狮子吼。
三公拜舞百辟随，鸣珂飞鞚星离离。
云舒二十有四纛，传宣罢猎整鱼丽。
胜气威声压千古，堪笑骊山称讲武。
直馆微臣乐扈随，太平盛事今亲睹。
会看金泥封禅仪，拜章别献新歌诗。
歌诗何以容易进，为受文明天子知。
圣节有怀
作者：田锡
朝代：宋

南山晴霭御炉烟，回望长安白日边。率众谢恩呼万岁，思归侍宴已三年。翠微钟磬行香寺，红叶楼台祝寿筵。吟想皇州晚来景，云间宫阙夕阳天。
圣节有怀
作者：田锡
朝代：宋

南山晴霭御炉烟，迴望长安白日边。
率众谢恩呼万岁，思归侍宴已三年。
翠微钟磬行香寺，红叶楼台祝寿筵。
吟想皇州晚来景，云间宫阙夕阳天。
塞上曲
作者：田锡
朝代：宋

秋气生朔陲，塞草犹离离。
大漠西风急，黄榆凉叶飞。
襜褴罢南牧，林胡畏汉威。
藁街将入贡，代马就新羁。
浮云护玉关，斜日在金微。
萧索边声静，太平烽影稀。
素臣称有道，守在於四夷。
塞上曲
作者：田锡
朝代：宋
体裁：古风

秋气生朔陲，塞草犹离离。大漠西风急，黄榆凉叶飞。襜褴罢南牧，林胡畏汉威。藁街将入贡，代马就新羁。浮云护玉关，斜日在金微。萧萦边声静，太平烽影稀。素臣称有道，守在于四夷。
塞下曲
作者：田锡
朝代：宋
体裁：古风

黄河泻白浪，到海一万里。榆关风土恶，夜来霜入水。河源冻彻底，冰面平如砥。边将好邀功，夜率鏖兵起。马度疾于风，车驰不濡轨。尽破匈奴营，别筑汉家垒。扩土过阴山，穷荒为北鄙。天威震朔漠，戎心畏廉李。所以龙马驹，长贡明天子。边夫苟非才，怨亦从兹始。
夏日即事
作者：田锡
朝代：宋

王师犹未下全吴，何日封章贺献俘。正是郁蒸生瘴疟，可堪不潦满江湖。威宣铁轴千艘盛，执撼金陵一垒孤。羁客无能为筹略，闲消白日覆棋图。
夏日即事
作者：田锡
朝代：宋

王师犹未下全吴，何日封章贺献俘。
正是郁蒸生瘴瘧，可堪水潦满江湖。
威宣铁轴千艘盛，势撼金陵一垒孤。
羁客无能为筹略，闲消白日覆棋图。
夏日即事
作者：田锡
朝代：宋

王师犹未下全吴，何日封章贺献俘。
正是鬰蒸生瘴疟，可堪不潦满江湖。
威宣铁轴千艘盛，执撼金陵一垒孤。
羁客无能为筹略，闲消白日覆棋图。
多情
作者：田锡
朝代：宋
体裁：七言律诗

多情如病苦难医，头绪多于折藕丝。送客落花行马处，望乡残月倚楼时。忆来几入春深梦，感极翻成酒后悲。大抵为君言不尽，彩笺闲咏合欢诗。
夜宴词
作者：田锡
朝代：宋
体裁：古风

天如瑟瑟盘，恢廓忆万里。古称天倾西北半在地，夜转繁星磨海水。逡巡转上星彩高，北半未定光飘飘。楚王夜入章华宴，红绡烛笼满宫殿。美人歌舞云雨迷，不知寒漏催银箭。
寄宋准学士
作者：田锡
朝代：宋

鸾舆西幸郊天日，洛水桥南乍识君。
投分埙箎无异曲，定交兰菊有余芬。
别来信阻年将尽，望去台高日又曛。
堪恨支离何所似，波中萍叶岭头云。
寄宋准学士
作者：田锡
朝代：宋

鸾舆西幸郊天日，洛水桥南乍识君。投分埙篪无异曲，定交兰菊有馀芬。别来信阻年将尽，望去台高日又曛。堪恨支离何所似，波中萍叶岭头云。
寄宋白拾遗
作者：田锡
朝代：宋

醉中别大梁，西归胃水阳。
飘然何所似，浮云辞帝乡。
归来惊岁晏，怅然增浩叹。
景短倏云暝，夜寒难至旦。
指酒雪花飞，早梅思南枝。
碧落周星纪，青阳换岁时。
双鱼忽得书，云已三公骇奇士。
严吴玉霄仍近密，小谏官职清，大才文翰逸。
献纳有嘉谋，英豪伸壮图。
万乘是知己，外华籍。
金骨俄轻举，侍从臣，元白才名子。
挥毫烂彩霞，逸性飞湍水。
不日演丝纶，鳌宫承帝旨。
伊余重交结，白日贯精诚。
黄金一诺重，鸿毛万事轻。
微尘弹作冠，清泉涤吾缨。
思佩朝天箓，相将昇太清。
寄宋白拾遗
作者：田锡
朝代：宋

醉中别大梁，西归胃水阳。飘然何所似，浮云辞帝乡。归来惊岁晏，怅然增浩叹。景短倏云暝，夜寒难至旦。指酒雪花飞，早梅思南枝。碧落周星纪，青阳换岁时。双鱼忽得书，云已外华籍。金骨俄轻举，玉霄仍近密，小谏官职清，大才文翰逸。献纳有嘉谋，英豪伸壮图。万乘是知己，三公骇奇士。严吴侍从臣，元白才名子。挥毫烂彩霞，逸性飞湍水。不日演丝纶，鳌宫承帝旨。伊余重交结，白日贯精诚。黄金一诺重，鸿毛万事轻。微尘弹作冠，清泉涤吾缨。思佩朝天箓，相将升太清。
寄攀郎中
作者：田锡
朝代：宋

近遣司宾小吏时，寄书兼寄十篇诗。自惭不是阳春曲，谁敢徼求作者知。叠嶂晚登空远望，昭停别后倍相思。夜来还有微吟兴，风动新荷月满池。
寄攀郎中
作者：田锡
朝代：宋

近遣司宾小吏时，寄书兼寄十篇诗。
自惭不是阳春曲，谁敢徼求作者知。
迭嶂晚登空远望，昭停别后倍相思。
夜来还有微吟兴，风动新荷月满池。
寄梁周翰补阙徽之宋白二拾遗
作者：田锡
朝代：宋
体裁：七言律诗

飘零踪迹尚堪悲，唯向三贤最受知。少俊有名输贾谊，宦游多难比张仪。诗中老格何人爱，酒后佯狂识者嗤。北省郎官应见诮，明时犹尚进身迟。
寄江南诸相知
作者：田锡
朝代：宋
体裁：七言律诗

诗成奏入冕旒前，小谏官资骤转迁。带职喜为仙馆吏，立班常近御炉烟。清华拜命知深忝，謇谔非才愧昔贤。多谢宣城旧知己，寄来新句满花笺。
寄蒲城宋白小著
作者：田锡
朝代：宋
体裁：七言律诗

春日闲销一局棋，春愁还得数篇诗。高吟大醉何人问，英略雄图久已知。破产虽无容足所，丈夫岂合以家为。时来富贵终须有，懒学梁鸿赋五噫。
寄陈处士
作者：田锡
朝代：宋

柳闇江亭春正深，黄莺百啭有馀音。自惭分判颁条政，谁信常怀易俗心。吟次落花浮砚水，静中飞絮满帘阴。及瓜即是归丹阙，莫惜时来一访寻。
寄陈处士
作者：田锡
朝代：宋

柳闇江亭春正深，黄鶑百啭有余音。
自惭分判颁条政，谁信常怀易俗心。
吟次落花浮砚水，静中飞絮满帘阴。
及瓜即是归丹阙，莫惜时来一访寻。
寄陈处士
作者：田锡
朝代：宋

簿书军吏日相随，心在諠哗旨趣卑。明月夜吟无意绪，白云秋约笑羁縻。宛陵古寺经游少，叠嶂名楼眺望迟。堪重高人陈处士，不来寻访已多时。
寄陈处士
作者：田锡
朝代：宋

簿书军吏日相随，心在諠譁旨趣卑。
明月夜吟无意绪，白云秋约笑羁縻。
宛陵古寺经游少，迭嶂名楼眺望迟。
堪重高人陈处士，不来寻访已多时。
寄韩丕进士
作者：田锡
朝代：宋

嵩室乱峰三十六，嵩阳今复住何峰。已因诗好声名出，却为情高仕进慵。白鸟白云秋色树，水南水北月明钟。逍遥自得闲吟兴，谁识夫君是卧龙。
寄韩丕进士
作者：田锡
朝代：宋

嵩室乱峰三十六，嵩阳今復住何峰。
已因诗好声名出，却为情高仕进慵。
白鸟白云秋色树，水南水北月明钟。
逍遥自得闲吟兴，谁识夫君是卧龙。
寄题象耳寺
作者：田锡
朝代：宋
体裁：七言律诗

二十年前会忆游，彭亡渡口泊孤舟。一程林下登山路，百尺溪边汲水楼。磬韵似烟和烛袅，松声如雨入窗流。别来往事都成梦，谁寄篇章问惠休。
对酒
作者：田锡
朝代：宋

去年秋值罢文闱，今岁无憀自陕归。雪月好吟还唱和，风云未至且依违。江南梅早多红蒂，渭北山寒少翠微。犹赖一樽消遣恨，不堪枨触躁时机。
对酒
作者：田锡
朝代：宋

去年秋值罢文闱，今岁无憀自陕归。
雪月好吟还唱和，风云未至且依违。
江南梅早多红蔕，渭北山寒少翠微。
犹頼一樽消遣恨，不堪枨触躁时机。
峨嵋山歌
作者：田锡
朝代：宋

高高百里一屈盘，八十四盘青云端。星辰淋漓泻瀑布，岚楼雪寺五月寒。残阳忽黑雨雹飞，霹雳火著枯杉枝。登临慨然小天下，回时一顾东海涯。细看朝阳初出时，火精转毬百尺围。曈曈昽昽浮在水，峨眉朝云已如绮。
峨嵋山歌
作者：田锡
朝代：宋

高高百里一屈盘，八十四盘青云端。
星辰淋灕泻瀑布，岚楼雪寺五月寒。
残阳忽黑雨雹飞，霹雳火着枯杉枝。
登临慨然小天下，迴时一顾东海涯。
细看朝阳初出时，火精转毬百尺围。
曈曈昽昽浮在水，峨眉朝云已如绮。
干明节祝圣寿·其一
作者：田锡
朝代：宋

百辟欢呼降诞辰，金樽献酒愿千春。
延年不假丹砂效，亨寿全由圣德新。
古物进来兼药鼎，画图呈处有仙人。
君恩若赏歌诗意，应念甘侍从臣。
干明节祝圣寿·其一〇
作者：田锡
朝代：宋
体裁：七言律诗

圣节思归会帝京，得随班列祝文明。河清见底为嘉瑞，海水无波表太平。月夜忽闻仙乐奏，宫中时有彩云生。诗成拜表同封进，愿继词臣雅韵声。
干明节祝圣寿·其一一
作者：田锡
朝代：宋

日上扶桑第一枝，东方楼阁曙光时。
万邦将启干明宴，两制应宣御制诗。
乐感羽毛皆率舞，神和福禄自来宜。
谏垣班列天颜近，暂乞归朝侍玉墀。
干明节祝圣寿·其一二
作者：田锡
朝代：宋
体裁：七言律诗

河朔虽云近帝乡，时逢庆诞祝君王。身心常在三清路，晓夕先装一炷香。圣寿如山随地久，恩光似日与天长。策臣所贵无他物，唯献新诪十九章。
干明节祝圣寿·其七
作者：田锡
朝代：宋

汉家台榭与天通，甲观苍苍紫气中。
佳节夜来宣受贺，寿杯朝进祝延洪。
管絃嘈囋惊花发，同日晴和向雪融。
宴次宫鹦忽飞过，随呼万岁语玲珑。
干明节祝圣寿·其三
作者：田锡
朝代：宋

吾皇享福自无涯，百辟称觞礼数加。
韶乐揭天如上界，鑪香映日似轻霞。
空中紫气圆成盖，海上蟠桃暖放花。
感应圣人千万寿，神仙日月属官家。
干明节祝圣寿·其九
作者：田锡
朝代：宋
体裁：七言律诗

庆诞长生宝殿中，非烟五色覆诸宫。酒为天禄资君寿，曲奏霓裳乐帝聪。悲翠帘前云气紫，珊瑚枝上雪花红。太平天子闻称贺，先喜年年过岁丰。
干明节祝圣寿·其二
作者：田锡
朝代：宋
体裁：七言律诗

生日称觞自六宫，香焚甲观画堂中。太平历数归英主，上寿年龄属圣躬。玉树有花因瑞雪，钧天呈曲在虚空。三公进贺祯祥事，先奏河清达帝聪。
干明节祝圣寿·其五
作者：田锡
朝代：宋

鸾杯进酒近天颜，拜舞风清响佩环。
瑞日正高重御宴，摵鞭纔定再催班。
霓旌绛节仙家乐，金阙银台海上山。
绮陌晓来迴望处，建章楼阁紫云间。
干明节祝圣寿·其八
作者：田锡
朝代：宋
体裁：七言律诗

君王降诞继陶唐，每至嘉辰睹异祥。宫树晓来生瑞露，金门夜半有天香。皇亲朝觐随章奏，中使颁宣散道场。万国人臣皆悦乐，巍巍圣德自无疆。
干明节祝圣寿·其六
作者：田锡
朝代：宋

圣节祥烟蔼御鑪，殿庭严肃响山呼。
赭袍日照来天上，玉佩风清侍座隅。
古字数行仙药诀，鲛绡十幅寿星图。
远方拜表来朝贡，兼贺虹流电绕枢。
干明节祝圣寿·其四
作者：田锡
朝代：宋

皇朝令节号干明，万国嘻嘻若大庭。
多士进诗随禹贡，千官献酒祝尧龄。
天香晓降闻仙乐，南海秋来见寿星。
黎庶更思瞻盛礼，待封日观禅云亭。
幽居
作者：田锡
朝代：宋

寂寂闲居客至稀，静中滋味意何归。因探易象知深旨，自喜吟高得化机。桑露乍寒蚕欲老，草烟才暖蝶交飞。樊川物景终南翠，遂性空思杜紫微。
幽居
作者：田锡
朝代：宋

寂寂闲居客至稀，静中滋味意何归。
因探易象知深旨，自喜吟高得化机。
桑露乍寒蚕欲老，草烟纔暖蝶交飞。
樊川物景终南翠，遂性空思杜紫微。
府解后有诏旨权停贡举因成长句寄太素兼简韩丕茂才
作者：田锡
朝代：宋

一名倜傥动皇州，寄应王门作解头。
将领风骚推李杜，较量英勇让曹刘。
春闱有诏俄中辍，秋赋随时亦暂休。
金殿制科思取应，远飞章句问喜谋。
府解后有诏旨权停贡举因成长句寄太素兼简韩丕茂才
作者：田锡
朝代：宋

一名倜傥动皇州，寄应王门作解头。将领风骚推李杜，较量英勇让曹刘。春闱有诏俄中辍，秋赋随时亦暂休。金殿制科思取应，远飞章句问嘉谋。
归去来
作者：田锡
朝代：宋

归去来，诗不云乎，王事一埤遗我兮。终日孜孜，心力疲劳齿发衰。尔今已年五十二，前去七十几多时。尔性虽拙颇好学，尔才虽短颇好诗。文学歌诗之外非乐为。金门玉堂若无分，随分官职胡不归。苟能遣得婚嫁累，又何苦忧伏腊资。尔不闻仲尼曰，饭疏食饮水，曲肱而枕之。乐亦在其中，浮云富贵非尔宜。表圣表圣，尔当念兹而在兹，勿使无其实而有其词。尔若舍灵龟而观朵颐，无乃见尔痴尔痴。
归去来
作者：田锡
朝代：宋

归去来，诗不云乎，王事一埤遗我兮。
终日孜孜，心力疲劳齿髮衰。
尔今已年五十二，前去七十几多时。
尔性虽拙颇好学，尔才虽短颇好诗。
文学歌诗之外非乐为。
金门玉堂若无分，随分官职胡不归。
苟能遣得婚嫁累，又何苦忧伏腊资。
尔不闻仲尼曰，饭疏食饮水。
曲肱而枕之，乐亦在其中，浮云富贵非尔宜。
表圣表圣，尔当念兹而在兹，勿使无其实而有其词。
尔若舍灵龟而观朵颐，无乃见尔痴尔痴。
御沟
作者：田锡
朝代：宋
体裁：古风

春半桃花水初下，一沟润绿元如砑。夹道官城数里中，静称潺湲明月夜。千门万户建章宫，金锁横门沟闇通。三月花飞若零雨，水声何处咽香红。
御试二仪合德诗
作者：田锡
朝代：宋

圣主承祧兑泽深，乾坤玄化合尧心。黄舆比厚旋生植，白日齐明远照临。周普至仁符积载，霶流睿渥若春霖。游鳞在藻方谐性，犷俗乘桴自献琛。和悦感人生瑞霭，穆清流咏在薰琴。小臣幸与观光试，敢效祈招颂德音。
御试二仪合德诗
作者：田锡
朝代：宋

圣主承祧兑泽深，干坤玄化合尧心。
黄舆比厚旋生植，白日齐明远照临。
周普至仁符积载，霶流睿渥若春霖。
游鳞在藻方谐性，犷俗乘桴自献琛。
和悦感人生瑞霭，穆清流咏在熏琴。
小臣幸与观光试，敢效祈招颂德音。
忆梅花
作者：田锡
朝代：宋
体裁：七言律诗

三年不见远江梅，长到梅时把酒杯。似共故人千里别，空思近腊数枝开。心随晓月经乡渚，梦与春云傍钓台。金蕊琼花风雪景，凭谁图画入关来。
思归引
作者：田锡
朝代：宋
体裁：古风

河朔受诏书，移官向湖外。初问禁法茶，次问丁身税。税口微四百，茶利高十倍。老死及充军，县籍方消退。采摘不入官，公家定科罪。何以升平时，遗民犹未泰。何以在位者，兴利不除害。我愿罢秩归，天颜请转对。一言如沃心，恩波必霶霈。
惜春词
作者：田锡
朝代：宋

春色初从江国来，湖边杨柳岭头梅。
梅花飞雪柳垂带，递次相将时节催。
春力欺寒过江北，深谷黄鹂生羽翼。
晓月轻烟禁苑啼，南园桃李已成蹊。
就中何处芳菲好，春波飞絮魏王堤。
我忆去年暮春月，京洛新妆丹凤阙。
天津水绿烟树深，万井笙歌牡丹发。
天子銮舆驾幸时，嵩峰瑞霭笼郊圻。
扈从千官与万骑，翊卫羽休兼佽飞。
六宫随驾罗珠翠，诸王从行陪七贵。
香气成霞金犊车，呜珂中节虹龙驷。
朱桥细柳端门前，画舫横塘会节园。
朝花贵侠珊瑚席，夜烛娇娥玳惠筵。
西楼残月深宫漏，明河半沈垂北斗。
纵饮贪欢意未阑，紫陌喧喧人已繁。
玉鈎挂帘开雉尾，晓日赭袍朝至尊。
方今寓止临清渭，杜门无与天涯异。
殊忘诗酒狂荡心，但悦琴书高古意。
可惜春芳渐欲归，五陵烟草方离离。
迴忆当时洛阳道，歌魂空与残花飞。
惜春词
作者：田锡
朝代：宋

春色初从江国来，湖边杨柳岭头梅。梅花飞雪柳垂带，递次相将时节催。春力欺寒过江北，深谷黄鹂生羽翼。晓月轻烟禁苑啼，南园桃李已成蹊。就中何处芳菲好，春波飞絮魏王堤。我忆去年暮春月，京洛新妆丹凤阙。天津水绿烟树深，万井笙歌牡丹发。天子銮舆驾幸时，嵩峰瑞霭笼郊圻。扈从千官与万骑，翊卫羽休兼佽飞。六宫随驾罗珠翠，诸王从行陪七贵。香气成霞金犊车，呜珂中节虹龙驷。朱桥细柳端门前，画舫横塘会节园。朝花贵侠珊瑚席，夜烛娇娥玳惠筵。西楼残月深宫漏，明河半沈垂北斗。纵饮贪欢意未阑，紫陌喧喧人已繁。玉钩挂帘开雉尾，晓日赭袍朝至尊。方今寓止临清渭，杜门无与天涯异。殊忘诗酒狂荡心，但悦琴书高古意。可惜春芳渐欲归，五陵烟草方离离。回忆当时洛阳道，歌魂空与残花飞。
投杼词
作者：田锡
朝代：宋
体裁：古风

孝为百行本，至性由天资。曾参善事母，母氏贤且慈。馨膳以馈进，承意唯欢怡。高堂既自乐，纤室闲鸣机。飞语忽来告，明识潜深思。盖念事吾孝，安得杀人为。亟闻宁不信，投杼遂生疑。用知君臣际，反以交朋推。道德难结固，恩情有合离。毁誉苟不入，谗间无以施。景慕魏文侯，满箧留谤词。乐羊在山中，委遇终不衰。
拟古
作者：田锡
朝代：宋

棠溪出精金，百鍊无馀滓。铸得芙蓉剑，灵辉若秋水。陆可断兕犀，阴亦惊神鬼。照物双影寒，中霄灵气紫。有时风雨至，欲作龙蛇起。海酒与陵肉，宝烛延奇士。酣饮取传观，英图各相视。吐气成虹蜺，将平不平事。大笑荆轲辈，卒如儿女子。中山魏公子，志意邈难俦。朝吸沆瀣精，远与冥鸿游。风高江浪恶，云黄海树秋。青山对独酌，明月在孤舟。心常悬象魏，迹若参公侯。纵横致君术，思一伸良筹。游子中夜心，功名忽嗟暮。黑貂空上书，甘泉方献赋。白日惊壮齿，青云有英顾。收采苟不时，珊瑚亦生蠹。汉鼎鸿毛轻，诸侯争弄兵。吴魏已先定，玄德思功名。据鞍髀肉消，感激泪沾缨。南阳有奇士，三顾精诚倾。龙变得风雨，指麾霸王成。日月若长在，永永悬英声。碧落登真诀，太霄蕊简书。安得松乔子，仙阶一授余。载揽彩虹绥，去登紫云车。飘然远氛俗，志逸如龙摅。曲逆汉功臣，少年尝窘厄。巷馆虽席门，轩车尽嘉客。事魏言不从，说楚谋无获。来归隆准公，罄伸图霸策。绛灌竞生妒，谗非相见迫。封金欲拂衣，将举鸾皇翮。豁达英主心，信遇终无隔。小节不掩名，勋庸自辉赫。祢衡鹦鹉词，挥翰无停缀。狂甚于接舆，才不容当世。身居桴鼓下，心在云天际。黄祖悁忿来，殒之如虎噬。浅水游巨鱼，宜失纵横势。玉树拭不灭，柳带柔堪结。惠然贞归心，皎若天山雪。罗幕生春风，珠帘鉴秋月。沧波燕又归，尺书胡断绝。萱花不须折，安足忘君忧。青铜莫频揽，适令惊鬓秋。谢安壮未仕，定远晚封侯。功名俱磊落，时来岂自由。直言如霜刃，卒发伤人意。痛贯丹诚中，无与金疮理。缄恨若瘢痕，终身难弃置。伺隙果报时，遂陷无情地。虽悔安可追，弗反同奔驷。君子慎枢机，言之岂容易。楚畹种芳兰，发生逢早春。萌芽初蕺蕺，枝叶俄莘莘。幽丛秋既老，芳气冬尔薰。馨香当还风，晻蔼来袭人。百草莫相妒，从之为尔邻。深林莫盖藏，芬然亦自伸。朝采暮采来，虹绶琼瑶人。天风吹雨来，黄土为柔埴。一经女娲手，蹶然含性识。悲哉商子孙，不能述祖德。愚朴变浇漓，化之尤费力。余闻灵凤胶，可以续继弦。又闻返魂香，招魂以其烟。因念三季时，人为世态迁。迁之不自觉，纯信成险艰。中含妒与忌，外即怡温颜。覆人如覆舟，先示其甘言。中夜蹈虎尾，雾海生波澜。投彼机会时，倾亡果忽然。愿得灵凤胶，续之于仁贤。愿得返魂香，返其淳化源。免令古乐府，高歌行路难。广陵秋节半，旗鼓迓灵涛。鳅沈云海远，风激雪山高。壮哉水滨人，游为水中豪。弄涛若平地，轻命如鸿毛。古称公无渡，弱渡堪悲号。凭深良足畏，知险可先逃。甘言毒人药，巧笑刳肠刀。狎玩终罹祸，险甚于滔滔。昭然□圣诫，勉旃于尔曹。赫赫英豪士，韩侯令子孙。千金募死士，博浪报君冤。国耻尚未雪，骥足俄惊奔。待搏如猛虎，未耀同朝暾。霸略师黄石，大计当鸿门。谈笑定安危，功业遂隆尊。鸾皇不啄粟，麒麟不驾辕。将从赤松游，高谢汉皇恩。一旦君臣中，奋宗物论喧。片词为密勿，四皓如飞翻。进退存亡间，以智为身潘。峄阳生孤桐，擢斡八尺高。风雨萌枝叶，鸾皇栖羽毛。天质自含响，众木非其曹。斲为绿绮琴，古人贞金刀。所制有法象，不敢差釐毫。重详旧谱录，试抚观均调。其声清以廉，闻者不贪饕。其音安以乐，令人消郁陶。弹宫听于君，君德如轩尧。弹商听于臣，臣道如夔皋。不觉起蹈舞，形逸同翔翱。愿以七宝妆，荐之于天朝。玉轸朱丝弦，辉华近赭袍。一弹南薰曲，解愠成歌谣。
拟古·其一
作者：田锡
朝代：宋

棠溪出精金，百炼无余滓。
铸得芙蓉剑，灵辉若秋水。
陆可断兕犀，阴亦惊神鬼。
照物双影寒，中霄灵气紫。
有时风雨至，欲作龙蛇起。
海酒与陵肉，宝烛延奇士。
酣饮取传观，英图各相视。
吐气成虹蜺，将平不平事。
大笑荆轲辈，卒如儿女子。
拟古·其一
作者：田锡
朝代：宋

棠溪出精金，百鍊无馀滓。铸得芙蓉剑，灵辉若秋水。陆可断兕犀，阴亦惊神鬼。照物双影寒，中霄灵气紫。有时风雨至，欲作龙蛇起。海酒与陵肉，宝烛延奇士。酣饮取传观，英图各相视。吐气成虹蜺，将平不平事。大笑荆轲辈，卒如儿女子。
拟古·其一一
作者：田锡
朝代：宋

楚畹种芳兰，发生逢早春。
萌芽初蕺蕺，枝叶俄莘莘。
幽丛秋既老，芳气冬尔熏。
馨香当还风，晻蔼来袭人。
百草莫相妬，从之为尔邻。
深林莫盖藏，芬然亦自伸。
朝采暮采来，虹绶琼瑶人。
拟古·其一三
作者：田锡
朝代：宋

余闻灵凤胶，可以续继弦。
又闻返魂香，招魂以其烟。
因念三季时，人为世态迁。
迁之不自觉，纯信成险艰。
中含妬与忌，外即怡温颜。
覆人如覆舟，先示其甘言。
中夜蹈虎尾，雾海生波澜。
投彼机会时，倾亡果忽然。
愿得灵凤胶，续之于仁贤。
愿得返魂香，返其淳化源。
免令古乐府，高歌行路难。
拟古·其一六
作者：田锡
朝代：宋

峄阳生孤桐，擢斡八尺高。
风雨萌枝叶，鸾皇栖羽毛。
天质自含响，众木非其曹。
斵为绿绮琴，古人贞金刀。
所制有法象，不敢差釐毫。
重详旧谱录，试抚观均调。
其声清以廉，闻者不贪饕。
其音安以乐，令人消鬰陶。
弹宫听于君，君德如轩尧。
弹商听于臣，臣道如夔皋。
不觉起蹈舞，形逸同翔翱。
愿以七宝妆，荐之于天朝。
玉轸朱丝弦，辉华近赭袍。
一弹南熏曲，解愠成歌谣。
拟古·其一四
作者：田锡
朝代：宋

广陵秋节半，旗鼓迓灵涛。
鰌沈云海远，风激雪山高。
壮哉水滨人，游为水中豪。
弄涛若平地，轻命如鸿毛。
古称公无渡，弱渡堪悲号。
凭深良足畏，知险可先逃。
甘言毒人药，巧笑刳肠刀。
狎玩终罹祸，险甚于滔滔。
昭然圣诫，勉旃于尔曹。
拟古·其七
作者：田锡
朝代：宋
体裁：古风

祢衡鹦鹉词，挥翰无停缀。狂甚于接舆，才不容当世。身居桴鼓下，心在云天际。黄祖悁忿来，殒之如虎噬。浅水游巨鱼，宜失纵横势。
拟古·其三
作者：田锡
朝代：宋
体裁：古风

游子中夜心，功名忽嗟暮。黑貂空上书，甘泉方献赋。白日惊壮齿，青云有英顾。收采苟不时，珊瑚亦生蠹。
拟古·其九
作者：田锡
朝代：宋
体裁：古风

萱花不须折，安足忘君忧。青铜莫频揽，适令惊鬓秋。谢安壮未仕，定远晚封侯。功名俱磊落，时来岂自由。